
D 
urante conferencia di prensa di fraccion di AVP ayera 
mainta, miembro di fraccion berde, Arthur Dowers para 
dilanti di oficina di Ministerio Publico, a informa cu el a pre- 
senta eynan pa entrega un keho penal contra di ex Minister 
Plenipotenciario Guillfred Besaril di partido MEP. 


Dowers a mustra cu ta for di luna di Mei di 2021, Prome 
Minister Evelyn Wever Croes a wordo informa di e caso di 
Minister Besaril y el a confirma despues cu tin un inves- 
tigacion andando y cu el a ricibi informacion di persona di 
Arubahuis riba decisionnan ilegal cu Besaril a tuma. 


“Loke ta bisto den henter e caso aki, Prome Minister Evelyn 
simplemente no kier entrega keho contra ex Minister Besaril 
y te ainda no ta sigur cu el a presenta resultado di e inves- 
tigacion di CAD na Ministerio Publico pa inicia c’un proce- 
dura penal. 


For di Mei 2021 e lider di MEP y Prome Minister e tempo 
ey, tabata na altura di e bagamunderianan cu Besaril tabata 
cometiendo den su posicion di Minister Plenipotenciario, 
caminda el a haci mal uzo di fondo di Arubahuis, esta cu 
placa di pueblo. 
Cu tur e informacionnan aki den su poder, tog e lider di MEP 
a dicidi di pone Besaril riba lista di su partido y riba dje 
ta bolbe nombra Besaril como Minister Plenipotenciario na 
Den Haag despues di eleccion di Juni 2021. 


Ora cu nos pensa riba Parlamentario Alan Howell, kende su 
caso ainda ta den investigacion, Evelyn a entrega retiro di su 
gobierno pero cu Besaril e ta sigui insisti keto bay pa pone 
man riba cabes di su colega di partido. 


Howell a wordo suspendi y no por a regresa bek como 
miembro di Cuerpo Policial pero Besaril ta sigui cobra su 
“overbruggingstoelage” y aparentemente tambe ta trah- 
ando den Cocolishi como consehero di gobierno. 


Te dia di awe ainda Prome Minister no a entrega e caso na 
Ministerio Publico pa wordo investiga legalmente y aki nos 
ta papia di cosnan serio, acusacionnan cu Ministerio Publico 
a bin ta uzando pa investiga y persigui otro politiconan cu 
no ta di MEP. 
For di e rapport di CAD cu a investiga e caso di Besaril, 
no por mira cu entre por mira acusacionnan serio manera 


‘verduistering in dienstbetrekking, valsheid in geschrifte en 
oplichting’ y tambe ‘witwassen’ acusacionnan cu Ministerio 
Publico a yega di uza contra otro politiconan sin prueba 
concreto pa persigui e politiconan aki. 


“Awe cu tin informacion concreto y legal a base di inves- 
tigacion di CAD, ainda Prome Minister ta sigui insisti pa no 
persigui Besaril legalmente y pa tal motibo mi persona como 
miembro di partido AVP, ta acudi na oficina di Ministerio 
Publico pa haci denuncia contra di ex Minister Besaril ta 
di spera cu e investigacion aki inicia mas pronto posibel,” 
Parlamentario Arthur Dowers a declara. 


Parlamentario Arthur Dowers cu 
denuncia contra Guillfred Besaril 


Na Ministerio Publico 

L 
ider di RED Democratico, Ricardo Croes, den su conferencia di 
prensa a papia di e preocupacionnan cu e tin pero mas cu tur 
cos, e no por evita di constata cu Prome Minister Weverlyn Wever 
Croes ta sigui gaña. Aunke cu Aruba ta den temporada di cele- 
bracion, di carnaval, importante ta si pa tur keda cu nos atencion 
n’e luga corecto. Desaroyo economico, desaroyo tecnologico, po- 
litico, medico, mester sigui haya atencion. 


Riba e tema di desaroyo economico ta importante pa RED pa keda 
trece padilanti cu entre otro legalisacion di Cannabis, entre otro 
sector primario, ta indispensabel pa desaroya pa por stimula nos 
economia, banda di nos turismo, segun Croes. Pandemia a laga 
tur hende ripara cu no por depende riba turismo so. Turismo ta 
bon pa nos economia, pero e ta bin cu varios otro problema. Nos 
tin cu importa tur cos. No solamente pa nos ciudadanonan, pero 
pa nos turistanan tambe. Y kico ta keda cu ne? E problematica 
di dump cu tabata un reto te aworaki pa tur gobierno, Croes a 
menciona. 


Sinembargo e no kier a papia di dump. Pero si e kier a papia riba 
e industria di Cannabis, di cual prome minister siman pasa a duna 
un entrevista amplio. E entrevista a cuminsa caminda cu el a bisa 
cu “nos ta kere ainda den e industria di Cannabis.” Pero prome cu 
e entrevista a caba, e industria pa 2023 no lo bira realidad. Bal la 
pena e manera di kere den nos prome minister, Croes a enfatisa. 


E manera di kere den e industria aki, a mustr’e caba den 2020, 
ora cu e pandemia a dal. Segun e entrevista aki, e prome minister 
a bisa cu na mita caminda den e desaroyo p’e legalisacion di 
Cannabis esta tur investigacion y trahamento di ley, a constata 
problema cu banco. Awo si a forma gobierno na 2017 y e ley 
tabata cla na november 2019, lo ta husto pa pensa cu mita 
caminda ta november 2018. Straño ta si cu si a confronta tur e 
problema aki, asina mes na 2020 y pone cultivacion di Cannabis, 
legalisacion di Cannabis den fast track. Un fast track cu ni na 
2023, den su mesun declaracion, no lo a bira realidad. 


Croes a sinta tuma nota di e prome minister y a indica pa mira si 
tur hende cu ta lesa e articulo di prome minister, cual de facto ta 
critico riba su declaracion. Prome minister a bisa cu a confronta 
problema bancario y cu e banconan na Aruba tin un status cu si 
nan mester bay haci negoshi cu compania cu ta trata cu derivado 
of producto di Cannabis, nan lo perde e status aki na Merca. 


Locual cu Croes no ta compronde ta, cu na Merca, na Canada, na 
Hulanda, na Spaña, na Asia, tur caminda, Tailandia, luganan cu 
tabata castiga hende severamente pa Cannabis, tin negoshi di 
Cannabis na grandi y no ta negoshi cash. “Swipe bo ta Swipe”. Na 
Hulanda den coffeeshop, ta swipe bo ta swipe. Den tur e luganan 
na Merca, ta swipe bo ta swipe. Pero con prome minister ta splica 


cu 76 compania a haci acto di presencia y mustra interes den 
e industria na Aruba, di cual varios di nan, Canades, Mericano, 
Portoriqueño y Hulandes, banda di esunnan local, ta compania 
cu ta riba mercado internacional caba. Un compania Hulandes a 
comenta cu nan tabata exportando caba pa Australia, pa Canada 
entre otro. 


E prome minister ta sinta bruha palabra, manera semper e ta 
haci, gaña un biaha mas, tira culpa, hunga politica, cu ta pa 
via di banco te ainda legalisacion di Cannabis no a tuma luga. 
Croes ta recorda tur hende con a core e campaña cu ta Ricardo 
Croes a stroba legalisacion di Cannabis y no banco, pasobra 
e kier legalisa esun recreacional caba, p’esey a bay contra su 
mocionnan. Mientras cu tur hende a sigui e reunionnan, ningun 
momento e palabra recreacional no a sali fo’i su boca. 


Croes sa cu el a firma un acuerdo pa legalisacion di Cannabis 
medicinal. Pero un cos ta, manera cu nan mes ta bisa, Campaña 
ta un cos y realidad ta otro. A tuma nota di e articulo aki cu 
prome minister ta pretende cu tin desaroyado den e industria 
di Cannabis, cu a bisa cu nan por haci e banking via Hulanda y 
segun e articulo, awo gobierno ta bezig ta purbando e avenida 
ey. Prome minister no tin cuero di cara anto riba aña nobo. Ban 
stop cu e cos aki, el a bisa. Aki por mira con e prome minister ta 
pretende cu awo ta bezig cu e caminda ey, a base di e echo cu e 
desaroyadonan den e industria aki por haci banking via Hulanda. 


Di tur e otro companianan Hulandes, Canades, Portoriqueño, cu 
a sinta den Ministerraad y firma y ora a comparti cu e prome 
minister, con e industria ta funciona y con e sistema di banking ta 
funciona, kico ta nan intencionnan, cuanto placa e ta genera, etc. 
E prome minister tabatin full su gabinete ta traha riba e cos aki y 
no ta RED so. Tur minister di e gabinete aki a participa pa crea e 
impresion cu legalisacion ta bay tuma luga. 
Por corda e minister di finansa y economia, Xiomara Maduro a 
para den parlamento na 2018, den tratamento di presupuesto y 
declara cultivacion di Cannabis pa stimula nos economia. “Nos ta 
na januari 2023. Nos ta cuater aña mas leu y na november nos lo 
ta cinco aña despues. Pero ni cinco aña despues e no ta bira real- 
idad. Asina importante e industria di Cannabis ta pa nos gobi- 
erno,” Croes a enfatisa. 


Pero pa partido RED Democratico, esaki no ta un joke. Nan a trece 
esaki padilanti y ta nifica mey biyon den caha di gobierno, banda 
di mas di 600 cupo di trabao, banda di e companianan y nan 
mesun negoshi, banda di e efecto secundario den nos salud di 
nos pueblo, etc. Y si no ta compronde awe un gobierno di MEP ta 
un gobierno y partido MEP ta un partido cu ta gaña, cu ta pronkia 
cu pluma di otro, cu no tin vision, cu e unico cos cu nan sa ta bin 
cu medida, nos tin un problema grandi den e pais aki. 


Ricardo Croes (RED Democratico): Prome Minister ta sigui gaña 


Fast Track di legalisacion y cultivacion 
di Cannabis no lo bira realidad den 2023 

D 
ialuna ultimo dia 16 di Januari, Parlamento a trata y 
aproba e ley fiscal conoci como TPFF, esta ‘Tourism 
Product Enhancement Fund’ cual lo bira un fondo cu lo pro- 
duci entre 2.9 pa 3.3 miyon florin pa aña. 
E placa aki segun varios Parlamentario, lo bay den un fondo 
u cual lo engrandece y mehora e producto turistico di Aruba 
pero na mes momento e fondo aki lo no produci suficiente 
fondo den e añanan inicial pa ehecuta proyectonan grandi 
y costoso. 


Den pasado gabinete Mike Eman tambe a ehecuta un 
proyecto di Bo Bario caminda a inverti den un proyecto pa 
drecha barionan rond di e isla, no solamente pa un miho 
bista pa turistanan pero principalmente pa eleva e nivel di 
bida di ciudadanonan den diferente bario rond di e isla. 
Sinembargo ora cu analisa e ley di TPFF aki y su meta pa 
eleva e producto turistico di Aruba, tin cu cuestiona cierto 
desaroyo cu por ser mira ta tumando luga cu no ta cuadra 
den e vision nobo cu e ley di TPFF kier sirbi. 


Por ehempel na e beach cu antes tabata conoci como 
Havana, por mira con un comerciante a dicidi di pone un tipo 
di container of cuarto, cu algun plachi di zink como dak pa 
haci negoshi cu pueblo y turistanan, mientras cu na banda 
drechi di e cuarto aki, un comerciante a inverti basta placa 
pa pone su restaurant pa tambe sirbi local- y turistanan. 
No solamente esey pero ta imposibel pa kere cu autori- 
dadnan local no ta controla e forma con na varios beach 
rond di Aruba, por mira chauffeurnan ta staciona auto riba 
e santo blanco, cu ta ser considera como patrimonio prin- 
cipal di nos pais. 
Riba combinacion di e fotonan por mira esaki tambe na 
mesun sitio aki cu antes tabata Havana y por mira con cerca 


e autonan ta cerca di lama, dunando indicacion cu no tin 
control adecuado y serio. 


Sinembargo e situacion aki no ta solamente na e sitio 
menciona pero na Eaglebeach y otro luganan caminda DOW 
no a pone un of otro baricada, por mira con ciudadanonan 
iresponsabel, ta dicidi di staciona nan auto riba e beach 
blanco causando basta daño na e producto turistico aki. 
Pues fuera di e ley di TPFF aki, no por papia di un solucion 
cu ta yuda pa engrandece e producto turistico ya cu si no tin 
bon control, por inverti den e producto pero si esaki no ta 
ser cuida, e inversionnan haci lo bay perdi. 
Esey ta loke por ser mira den varios bario rond di e isla, 
caminda gabinete Mike Eman a drecha acera nan den varios 
bario cu klinkernan bunita pero awor e mesun sitionan aki 
ta parce un mondi for di control ya cu no ta tene e luganan 
aki limpi. 


Ley TPFF ta bon pero sin control e 
producto turistico ta core peliger 

E tarheta cu ta brinda un 
facilidad di credito na florin, 
cu ta recompensa’bo y 
yuda’bo logra mas! 


cmbnv.com 


Introduciendo e facilidad di credito cu 
pagonan comfortabel y cu ta recompensa’bo 
sin tur e gastonan adicional. 


Aplica awe mes! 


Un creacion 
unico y cu nos 
cliente local 
den mente. 


Ricibi 1% Cash Back pa 
cada compra 


Disfruta di mas recompensa, 
beneficio y siguridad cu abo 
merece 


Tuma miho control di gasto, 
cu pago mensual na bo fabor 


Cero gasto di cambio di 
moneda y transaccion 


*Pa un tempo limita 


PA TEMPO LIMITA 
Miembrecia 

pa prome aña* 

D 
IP ta un di e departamentonan cu tin hopi problema y 
complicacion pa motibo di corupcion cu a tuma luga 
door di e Ministernan di Infrastructura prome cu Prome Min- 
ister Evelyn Wever - Croes a tuma e encargo. Tur e investiga- 
cionnan den DIP a manca e departamento na mas cu un oc- 
asion. Consecuentemente, Premier Wever - Croes a depoli- 
tisa DIP inmediatamente manera cu a tuma e cartera over. E 
liña cortico cu tabatin entre e Minister y e departamento ta- 
bata wordo mal uza entre e ex-Ministernan, cual a pone cu 
mester a corta esey. 


Awor a cu e departamento ta depolitisa, un Minister no tin 
decisionnan mas ta tuma den otorgamento di permiso of 
tereno y ken no. Di otro banda DIP ainda no a logra pa nan 
mes por carga tur e responsabilidadnan manera cu e Minister 
tabata carga, pues nan ta atendiendo cu esey. Mientras cu 
ta atende cu esaki, un otro investigacion a bin riba mesa y 
asina e situacion ta sigui den DIP. 


Comercio na San Nicolas 
DIP tin instruccion di gobierno pa traha riba maneho y 
ehecuta nan na e miho manera pa Aruba, Prome Minister 
a splica. Durante e Conseho di Minister cu a tuma luga na 
San Nicolas, DIP tambe tabata presente den reunion cu 
comerciantenan, pa mustra e importancia pa nan ta envolvi 
den desaroyo di San Nicolas. Gobierno a traves di diferente 
Ministerio ta bezig cu diferente trabou pa realisa proyec- 
tonan grandi na San Nicolas. 


Situacion na establecimento na Baby Beach 
Recientemente a yega na conocemento di Prome Minister 
Wever - Croes, situacion di un discusion cu tabatin na e esta- 
blecimento Big Mama Grill na San Nicolas tocante e situa- 
cion di permiso di e establecimento. Prome Minister a splica 
cu na e momentonan aki Aruba ta den un situacion despues 
di pandemia, caminda cu tin cu trece orden den e desorden 
cu tabatin. Tur esnan cu no tabatin permiso pa hopi tempo, 
tin cierto derechonan pa motibo cu el a wordo tolera. No 
obstante, awor ta momento pa drecha e situacion y busca e 


permisonan cu mester busca. Bisando esaki Premier Wever - 
Croes a agrega cu DIP tin atraso pa permiso di precario pero 
e punto di salida ta, locual cu no ta legalisa mester wordo 
legalisa si por segun ley y si no por, mester yega na un otro 
acuerdo. 
Gobierno no ta ehecuta un maneho di ‘yega basha cos abou 
of yega cera cos’, al contrario di banda di gobierno ta desea 
pa tur hende tin nan espacio y luga na Aruba teniendo leynan 
y normanan na cuenta. Pues den un caso asina ta impor- 
tante pa papia cu e establecimento pa mira con por sali for 
di e situacion y legalisa locual cu a tolera. 


Finalisando Prome Minister ta recorda localidadnan cu 
ta brinda servicio cerca di lama, cu Aruba su beachnan 
ta publico, pues ciudadanonan di pais Aruba tambe tin 
derecho di bay gosa di e beach, pues no por reserva henter 
un espacio pa huur. 
Mientrastanto e departamento ta atendiendo cu e situacion 
di e restaurant, pa mira ki permiso e establecimento por 
haya y pa soluciona esaki. 


Premier Evelyn Wever - Croes 


Ta buscando solucion pa caso Big Mama y ta urgi 
tur negoshi percura pa permisonan ta na ordo 

D 
ialuna mainta a tuma luga e reunion di 
presupuesto di Tourism Product Enhance- 
ment Fund (TPEF) 2023 den Parlamento. Min- 
ister di Turismo sr. Dangui Oduber a trece 
puntonan cardinal dilanti cu ta importante pa 
fortalece e unico pilar economico. E Minister 
a gradici Parlamento pa aproba esaki unan- 
imamente, ya cu e ta un muestra cu oposi- 
cion ta di acuerdo cu e trabounan cu ta wor- 
do haci pa e Minister di Turismo actual. Tanto 
fraccionnan di coalicion y oposicion a sostene 
e presupuesto aki. Esaki sigur ta un paso im- 
portante pa e desaroyo turistico di Aruba. 
TPEF ta un fondo cu a wordo traha cu e 
proposito pa inverti den proyectonan cu ta 
contribui na e mehoracion di e producto turis- 
tico di Aruba. E portofolio den cual TPEF ta 
inverti den proyectonan ta consisti di 6 cate- 
goria. Esakinan ta: Atraccion, Siguridad, 
Medio Ambiente, Herencia, Conscientisacion y 
Inversion. Parlamento a aproba e presupuesto 
di 2023 cu ta bay ta entre 2.9 cu 3.3 miyon 
florin cu pais Aruba ta ricibi for di e “Room 
Tax”, esaki lo wordo reparti den e diferente 
categorianan. 


Minister Oduber a menciona cu den aña 2023 


Entre otro lo pone barinan rond Aruba 


Parlamento a aproba uzo fondo di TPEF pa proyectonan 


pa locual ta medio ambiente TPEF lo bay financia cien (100) bari di sushi 
cu lo bay wordo coloca full rond di Aruba su costa. Tambe lo bay financia 
e estudio cu mester wordo haci pa cu e proyecto di Bubali Wetlands, 
esaki ta un proyecto cu ta en conhunto cu Ministerio di Medio Ambiente 
y Fundacion Parke Nacional Arikok (FPNA). Den e plannan di FPNA tambe 
tin un Visitor Information Center (VIC) cu lo mester fungi como un centro 
di informacion di e parke nobo cu lo mester wordo construi. E idea ta pa e 
VIC fungi tambe como un museo di Aruba su naturalesa. Minister Oduber 
a indica cu e proyecto aki ta uno costoso cu no por wordo financia sola- 
mente pa TPEF. 


E mandatario a expresa cu e tin tur confiansa cu e fondo di TPEF lo sirbi 
pa engrandece nos producto Aruba y ta sumamente satisfecho cu e logro 
importante aki. 
Minister Oduber kier a gradici fraccionnan di MEP, Raiz, Mas, Accion 21 y 
AVP pa sostene y vota na fabor di e presupuesto TPEF 2023. Sigur muestra 
cu tin confianza di parlamento den e maneho. 

P 
arlamentario Arthur Dowers di fraccion di AVP, ta mus- 
tra cu ta incomprendibel cu Minister di Salud, esta Dan- 
gui Oduber, ta esun cu a bin dilanti y duna informacion riba 
e caso di vacuna gate, caminda miles di documento falsifica 
cu test positivo, a ser bendi pa hopi placa. 
“Un bes mas mi persona ta haya cu Ministerio Publico a faya 
pa motibo cu no por ta posibel cu ora un hende a comete 
crimen, riba cual tabatin investigacion, c’un Minister di 
Salubridad Publico ta Sali bin dilanti y duna informacion. 


Mi no tabata sa y mayoria di hende den comunidad tampoco 
tabata na altura cu Minister Dangui Oduber a bira vocero 
di Ministerio Publico, ya cu ta OM ta esun responsabel pa 
investigacion wordo haci, OM ta esun cu tin autoridad legal 
pa haci esaki y cu nan ta e unico tambe tin e ‘discretion- 
aire bevoegdheid’ pa haci y deshaci segun ley a duna nan. 


Pues nan tin e ‘oportuniteits beginsel’ pa nan por persigui 
pero si nan dicidi cu nan ta bay persigui hende of no persigui, 
e ora Ministerio Publico tin cu splica ya cu e tin su splica 
comunidad di con no ta persigui un grupo di 20 hende anto 
e otronan cu ta un grupo grandi, por get away cu esaki y 
ta algo cu ami y hopi hende no ta compronde e maneho di 
Ministerio Publico. 


E asunto di vacuna gate ta algo politicamente hopi gevoelig 
pero na mes momento e ta algo hopi grave tambe pa e falta 
di seriedad cu tabatin den e asunto aki caminda bida di hopi 
hende tabata wordo menasa pa hendenan cu tin un docu- 
mento di a test positivo pero en realidad no ta sigur cu e no 
tabatin Covid. 


Mester corda cu den e caso aki ta trata di cosnan di bida y 
morto y sigur tin cu corda cu gobierno a cera henter e pais, 
forsa hende pa keda den cas den oranan di anochi, maltrata 
y multa hendenan inocente pa motibo cu nan no por a Sali 
ni dilanti porta di nan cas. 


Awor cu tin un grupo di hende kendenan a viola un di e 
cosnan mas fundamental y sagrado cu ta reglanan di salub- 
ridad publico den e pais aki, ya cu na momento cu bon no 
tin confiansa den autoridadnan riba tereno di salud publico, 
pa haci nan trabou manera mester ta, tur hende ta core 
risico e ora. 


Hasta por bay asina leu cu lo por tin hende cu a perde nan 
bida dor di e actitud criminal aki pasobra dor cu a falsifica 
documentonan, nan ta kere cu e hendenan aki por bin den 
contacto cu ciudadanonan cu tabata fragil pa e situacion 
aki, cu tur consecuencia cu esaki por a trece dune. 
E caso aki ta uno hopi grave pero e forma con Minister 
Oduber ta bin dilanti y haci como si fuera cu loke a tuma 
luga, cu entre otro hendenan cu ta cerca di e Minister tabata 
parti di e fraude aki, awor ta haci como si fuera no ta algo 
serio. 


Sinembargo ora cu nos constata cu no ta Ministerio Publico 
ta bin dilanti y papia di e caso, of bin duna aclaracion di 
con solamente 22 persona ta wordo persigui mientras cu 
Minister Oduber mes ta papia di 800 documento falsifica, 
anto ta mas cu claro cu aki atrobe Ministerio Publico ta crea 
e impresion cu e ta politicamente influencia y ta algo cu ta 
nan mes ta permiti esaki,” Parlamentario Arthur Dowers a 
declara durante conferencia di prensa. 


Den caso di vacuna ilegal gate 


Minister Dangui Oduber ta fungi como vocero di Ministerio Publico 

F 


raccion di ACCION 21 a invita Dr. Bonnie Benesh, CEO di Think To DO Institute na 


Corsou, un persona mundialmente reconoci cu a participa den varios encuentro im- 


portante pa loke ta desaroyo socio-economico y hopi mas incluyendo Climate Reality 


Leadership Corps, Apple Computer Think Tank y otronan en conexcion cu enseñasa y 


desaroyo socio-economico incluyendo na Singapore. 



Aña pasa Parlamentario Miguel Mansur di Fraccion ACCION 21 a atende e conferen- 


cia ACURIL 2022 caminda el a ser conoci cu Dr. Bonnie Benesh, na Corsou. Dr. Ben- 


esh tabata e keynote speaker y durante conferencia a bay den combersacion cu sr. 


Mansur, ‘e tabata un persona hopi inteligente como tambe interesante cu experiencia 


valioso,’ sr. Mansur ta expresa. A base di e combersacionnan cu sr. Mansur na e con- 


ferencia unda cu el a topa Dr. Benesh aña pasa, sr. Mansur a puntra Parlamento si ta- 


bata tin interes pa scucha Dr. Benesh papia. Sr. Mansur ta splica cu durante un reunion 


di CHA el a trece dilanti deseo di Fraccion ACCION 21 pa Dr. Benesh bin duna un char- 


la of discurso na Parlamento di Aruba y cu su fraccion lo ta dispuesto di facilita esey 


Dia 18 di januari 2023 


ACCION 21 ta invita Dr. Bonnie Benesh pa bishita Parlamento di Aruba 


Pa duna un discurso, ‘Roots of Resilience: Vision and Social Cohesion’ 


si tin interes. ACCION 21 a pensa pa trece Dr. Benesh 


Aruba, y esaki a haya un interes unanime di parti lider- 


nan di otro fraccionnan. Dr. Benesh lo bin bishita Par- 


lamento di Aruba diaranson 18 di januari 10:00am du- 


rante un openbare bijeenkomst cu lo ser transmiti riba 


canalnan di Parlamento. Durante su estadia na Aru- 


ba e lo reuni tambe cu gremionan comercial y diaran- 


son anochi 6:30pm Dr. Benesh lo duna un discurso na 


Universidad di Aruba na studiantenan y docentenan, 


como tambe publico en general, entrada ta gratis. 



Dr. Benesh lo papia riba e importancia di social cohe- 


sion pa crea resiliencia, cual ta practicamente encera 


tur loke ta trata e fabrica di un Sociedad, y tambe 


Masterplanning. “Pues si realmente bo tin un vision 


di unda bo kier ta aki 20, of 30 aña, por ehempel, Dr. 


Benesh tabata parti di e Apple Think Tank hungando 


un rol crucial – e tabata na Singapore na momento 


cu nan a haci e transicion di 86 idioma pa 1 solo idi- 


oma den un periodo di 3 aña den nan enseñansa pu- 


blico,” segun sr. Mansur, agregando cu Dr. Benesh tin 


experiencia den loke ta haci transicionnan grandi na 


nivel nacional. Esey ta algo cu lo ta hopi util pa AC- 


CION 21 y tur colega den Parlamento segun sr. Mansur; 


‘pa promove e pensamento di busca un vision comun.’ 



“Na lugar di enfoca riba e proximo cuater aña of prox- 


imo eleccion, nos mester un bista nacional mas a largo 


plaso cu Gobierno, Sindicatonan, Gremionan y Pueblo 


di Aruba mes ta para su tras,” Sr. Mansur ta comenta. 



Dr. Benesh su enfasis pa loke ta su bishita na Parla- 


mento lo bay riba dicon un vision y plan di 30 aña ta 


esencial pa por logra progreso definitivo di un pais. E 


experto lo toca tambe pa kico ‘social cohesion’ – den 


otro palabra, tur loke ta sostene y mantene e stabilidad 


dentro di un sociedad – ta algo critico pa pone cu hen- 


de por sigui cu un plan asina grandi y keda sosten’e. 



Tambe miembronan di Parlamento lo tin e oportunidad 


pa haci pregunta of pidi elaboracion riba cierto topico 


despues di e presentacion. 

na ki manera e compania Arubiano aki cu a cumpli 25 aña di existencia, 
por continua brindando e servicio na tanto local como nos bishitantenan, 
y asina nos por sigui gosa optimalmente di nos bunita Baby Beach. 


R E S E R V A T I O N S R E Q U I R E D 
e l e m e n t s a r u b a . c o m | + 2 9 7 5 9 2 5 8 6 8 
A D U L T S O N L Y | C A S H L E S S | N O S M O K I N G | N O G R O U P S 


L O C A T E D A T B U C U T I 
& T A R A B E A C H R E S O R T 


D 
irectie Infrastructuur en Planning (DIP) a tuma nota di e 
incidente cu a tuma luga na Baby Beach diasabra 14 di 
januari, entre un empleado di DIP y e empresarionan cu ta 
doño di e establecimento Big Mama. 
DIP ta lamenta loke a sosode y a manda pidi e empleado 
concerni pa e traha un relato di loke a pasa. Tambe DIP a 


manda invita e empresarionan di Big Mama pa un reunion pa 
asina nan por duna nan version di e caso. Ta asina cu inter- 
namente riba nivel ambtelijk y segun ROPV tin un proceso 
andando pa establece un linea di maneho fiho pa loke ta 
trata e tereno y espacio den e area aki di costa di Aruba. 


Sinembargo ainda no ta asina leu cu por sinta na mesa cu tur 
stakeholder. Asina cu proceso aki ta cla lo invita tur esnan 
concerni pa hunto soluciona cada un di e casonan aki segun 
ley y regla ya estableci. 


E 
no tabata un caminda facil. Ainda por corda 
con papa Gi Raven a cuminsa 25 aña pasa cu 
un par di “beach chairs” pa huur cu turista. Awe 
Big Mama Grill ta un restaurant renombra, unda 
cu nos bishitantenan di rond mundo por gosa di 
platonan completo, refresca e garganta na bar 
y huur “beach chairs y cabanas”; asina sra. Lo- 
utiza Raven, yiu di sr. Gilbert Raven a cuminsa 
splica mi. Loke ta bunita di e testimonio aki ta 
pa mira con un yiu di tera, por a cuminsa un ne- 
goshi na un manera humilde door di traha duro 
cu hopi esfuerso, por a logra un proyecto gran- 
di y renombra na un di nos beachnan di mas fa- 
moso. Website manera Tripadvisor ta pone Big 
Mama Grill den e top 5 di restaurantnan pari- 
ba di brug. Espacio pa mehoracion tin semper, 
esey ta conta tambe pa e servicio duna door e 
negoshi di famia aki. Pa algun aña Big Mama a 
introduci un prijs special pa localnan tambe por 
saboria e platonan na Baby Beach. 


Durante fin di siman mi a bishita Big Mama Grill 
pa pone mi mes na altura di e ultimo sucedido. 
Algun dia pasa Big Mama’s Grill a ricibi bishita 
di un representante di DIP, cu ta controlando 
si permisonan di e restaurant ta na ordo. Sra. 
Raven a expresa cu e ta compronde cu DIP tin 
e trabou pa controla, pero di otro banda nan 
ta wardando DIP pa añas caba pa por renoba 
permisonan di e restaurant cu tin mester pa 
sigui draai e negoshi, pero lamentablemente sin 
por haya contesta di DIP. 


Mi ta urgi e mandatarionan concerni pa hunto 
cu nan departamentonan, inventarisa ki formali- 
dadnan falta pa wordo regla y na ki manera nan 
por wordo sanea. E meta mester ta pa sondea 


DIP ta atendiendo cu e caso 
incidente na Baby Beach 


Parlamentario Alvin Molina (MEP): 


Big Mama Grill: 25 aña na Baby Beach 

Tur Dialuna y Diahuebs 


Click Aki 


D 
ialuna a trata den sala di Parlamento e presupuesto di 
e fondo di turismo yama Tourism Product Enhacement 
Fund. Fraccion di AVP apesar di remarcanan riba e presu- 
puesto a sostene dicho presupuesto. E fondo aki a ser lanta 
na aña 2010 pa mehora e producto turistico. 
Intencion ta mehora e calidad di turismo dor di inversion 
den e producto turistico riba diferente tereno, manera medio 
ambiente, siguridad, infrastructura, atraccionnan, cultura y 
herencia cultural. 
Sinembargo por nota durante e ultimo presupuestonan cu e 
medionan ta ser uza pa proyectonan cu por ser ehecuta dor 
di otro ministerionan y departamentonan. Ta haci oneigen- 
lijke taken. Esaki ta ser treci padilanti alabes dor di Raad van 
Advies. 
Segun Wyatt-Ras e forma cu minister a reacciona riba 
conseho di Raad van Advies ta fresco entre otro pa loke ta 
trata e aspecto financiero di vorderingen en schulden. 


Wyatt-Ras a cuestiona dicon kier pone mas bari di sushi, 
mientras alabes ta necesario conscientisacion. Dicon kier 
bin cu conscientisacion rond reciclahe mientras esaki lo 
mester cay bou of den cooperacion cu otro departamento. 
Tambe el a elabora encuanto e problema di cacho. E ta trece 
padilanti cu e ta stima cacho y su partido a entrega e ley pa 
proteccion di cacho y otro animalnan. E suma no ta sufici- 
ente y otro departamentonan mester por carga nan respon- 
sabilidad pa atende cu e proteccion di nos animal nan. 
Wyatt-Ras ta haya ademas necesario y urgente pa drecha 
careteranan cu turistanan tin cu core desde aeropuerto pa 
yega nan camber di hotel. Special e area di Bubaliplas. Aki 
yobida ta causa cu awa di e plas ta core y keda para riba 
caya y kibra tur e camindanan den vecindario. 


A puntra minister riba su vision a largo plaso y coopera- 
cion cu otro instancia y stakeholders pa mehoracion efec- 
tivo di nos producto Aruba. Esaki ta necesario en bista cu 
nos tin cu concuri cu otro paisnan entre otro den Caribe pa 
por keda competente den atraccion di turistanan. 
A pidi pa cuentanan anual di e añanan 2020-2021 y a 
enfatisa cu ta necesario pa Parlamento ricibi relatonan pa 
haci su trabou di control di gobierno na un forma efectivo. 


Gobierno mester contesta preguntanan di Parlamento y 
trata Raad van Advies na un forma respetuoso den su reac- 
cionnan. 
El pa papia tambe di e balor di turismo medico pa aumenta 
ingreso di nos pais y a puntra si a keda cla cu acreditacion. 
Minister a purba gaña cu Wyatt-Ras a bagatelisa profesion- 
alnan. Wyatt-Ras a coregi’ den persoonlijk feit y den vraag 
punt pa e minister stop di gaña, paso ta representantenan di 
e entidadnan a trece dilanti den Parlamento cu falta acredi- 
tacion, p’esey e Parlamentario ta follow up. 


Wyatt-Ras a papia alabes di nos reputacion cu ta un aspecto 
importante pa nos como producto turistico ta nos repu- 
tacion. E ta menciona con vacunagate por afecta esaki. 
Wyatt-Ras ta menciona cu tin bisa cu ta trata di 3000-4000 
vacuna, aunke minister ta bisa ta entre 800-900 vacuna y e 
ta huy pa su responsabilidad, bisando biaha pas cu e caso ta 
cera. P’esey prome cu punta dede riba otro, mester wak su 
mes. A pidi pa e minister informa tocante e caso aki. 


Finalmente e Parlamentario a expresa su preocupacion pa 
cu confiansa den nos pais y influencia ariba nos hendenan 
y turismo dor di e forma con e gobierno aki, manera fli sin 
rabo, ta traha. Tambe e forma con e minister presidente, 
kende no por mira un pen, ta firma continuamente pa corta 
garganta di nos pueblo y tin nos pueblo na rudia. Ela firma 
e landspakketten y asina bay di acuerdo cu lo bin un ley di 
COHO Y RAft, mientras cu awor cu COHO ta “zogenaamd” 
van tafel geveegd lo e firma un “onderlinge regeling”. 


Aki atrobe e ta bay compromete nos pais cu mas medida. 
Ya caba dor di tur medida cu a tuma dor cu e ministro presi- 
dente aki a palabra esakinan cu Hulanda sin consulta ni cu 
gremio ni cu pueblo, nos hendenan ta sintiendo esakinan. 
Nos ciudadanonan no por paga nan medicina, no por paga 
nan cuentanan y no por pone ni pan ariba mesa di nan 
famia. Consecuencianan ta e.o. aumento di criminalidad, 
problemanan social y di salud mental. Con nos pueblo por 
ta contento e ora pa ricibi bishita di turista? Con happy nos 
pueblo ta? Wyatt-Ras ta pidi pa duna atencion na e aspecto 
aki y refleha, e.o. pa medio di investigacion y seminario. 


Nos turismo ta ser perhudica dor di e maneho 
descabeya di Gobierno Ministro Presidente cu ta firma 

C 
as di partido AVP tabata e anfitrion pa un anochi unda 
hobennan cu diversidad di talento, conocemento y pa- 
sion a bini hunto pa un causa comun; inspira otro y inspira 
un comunidad. Diasabra anochi den un ambiente di energia 
positivo a tuma luga e prome evento di partido AVP y Plat- 
aforma Hobennan Profesional pa e aña 2023, cual tabata e 
New Year’s meet-up event. E oradornan invita por a inspi- 
ra un sala yen di personanan cu ta representa e generacion 
nobo (Millennials,GenZ,GenY). Un anochi sigur, inspirativo y 
alabes impresionante pa mira hobenan conecta nan talen- 
to, conocemento y pasion na un pensamento mas profundo 
cual ta e BON COMUN di Pais Aruba. 


E Anochi a inicia cu oradora Rebecca Eman, graduado di 
Erasmus Universiteit den e materia di economia y finansa. 
Rebecca Eman a realisa cu hobennan adulto tin un respon- 
sabilidad hopi mas amplio cu simplemente realisa nan propio 
deseonan. Rebecca Eman a emiti un mensahe cu lo keda 
resona den curason di esnan cu tabata presente; “Poniendo 
e bon comun central nos tur lo sinti yama pa crea un miho 
comunidad, nos tin cu move nos sociedad from a “I” TO A 
“WE” Society. 


Un otro orador tabata e hoben arkitecto y ingeniero yiu di 
tera Ghisbert Figaroa, cu a comparti e historia di e diseño 
autentico di e casnan Arubano y a conecta esaki na e iden- 
tidad y bon comun di Pais Aruba. 


E conocedo artista gospel y docente Etienne Yazagaray 
tambe a comparti den un su estilo unico; cu e melodianan 
ta fortifica nos ser y ta herment pa construi e bon comun. 
Despues a continua presentacion di Marlandi Gracia cu e 
destaca durante su contribucion na e simposio “the restau- 


ration of the common good”, diasabra Marlandi e enfoca su 
tema ariba balornan, mentalidad empresarial y bon comun 
di Pais Aruba. 


Remarcabel tabata e presencia y storia di e conocedo peri- 
odista Marko Espinoza cu na un edad hopi hoben a identifica 
su proposito y pasion pa periodismo. Chris Kross a conta 
tambe na e invitado nan su historia di con e la supera varios 
reto pa yega na su exito. 


Un presentacion impactante tabata esun di Fritz de Palm, 
yiu homber di e conocedo ex politico Adri de Palm, cu a 
enfatisa e importancia di activismo politico y con nos por 
duna contenido na e futuro di nos Pais cu nos participacion. 


E anochi a wordo clausura cu un invitado special Elisabetta 
Rocchi, un graduado di Erasmus Universiteit cu un masters 
den sostenibilidad. Elisabetta Rocchi a conecta e bon 
comun na e concepto di SDG’S y a subraya e importancia 
di comparti prosperidad di un Pais pa asina garantisa cu 
henter nos comunidad por gosa di un calidad di bida eleva. 
Un anochi exitoso yena di energia hoben y positivismo. Lider 
di partido Mike Eman y tambe Parlamentarionan di fraccion 
di AVP a asisti e evento. Un anochi unda e perspectiva hoben 
a domina y ta confirma cu Aruba tin speransa den e genera- 
cion nobo. 


“Each time a man stands up for an ideal, or acts to improve 
the lot of others, or strikes out against injustice, he sends 
forth a tiny ripple of hope, and crossing each other from a 
million different centers of energy and daring, those ripples 
build a current that can sweep down the mightiest walls of 
oppression and resistance.” – RFK. 


New-Year Meet-up na Cas di Partido:  


Hobennan ta pone nan talento den contexto di e Bon Comun 

D 
iahuebs ultimo Minister di Enseñansa, sr. 
Endy Croes, a keda invita pa mi persona, 
como presidente di Comision Fiho di Enseñansa 
di Parlamento, pa bin presenta e rapport encu- 
anto maneho integral di idioma. 


Lo ta bon pa menciona cu dia 1 di april 2022 Minister 
Croes a bin presenta e “Doorlichtinsrapport”, 
den cuadro di Landspakket, pa loke ta trata 
enseñansa na e comision menciona. Dia 13 di 
october 2022 tabatin un encuentro publico 
caminda Minister President a bin cu tur “trekker” 
di cada tema di e landspakket caminda un update 
general a keda duna na Parlamento. Durante e 
reunion aki caba mi persona a trece padilanti cu 
mi ta haya na su luga pa den comisionnan nos 
invita e diferente trekkernan pa nan bin duna 
informacion mas detaya. Durante tratamento di 
presupuesto, dia 8 di november 2022, Minister 
di Enseñansa a informa cu e rapport pa loke ta 
trata maneho di idioma lo ta cla na december 
2022 y pa es motibo e la keda invita pa bin haci 
un presentacion na Comision Fiho di Enseñansa 


Parlamentario Shailiny Tromp-Lee (MEP): 
Maneho integral 
di idioma a 
keda presenta 
na comision di 
enseñansa  


asina aña a habri. 


Durante e reunion di diahuebs ultimo Minister a keda acesora pa 
Directora y profesionalnan di Departamento di Enseñansa. E trabounan 
pa loke ta trata e creacion di un maneho integral di idioma ta resorta 
bou e Coordinatiegroep Taalbeleid cu ta cay bou coordinacion di sra. 
Scholing-Pietersz di Departamento di Enseñansa. Sra. Scholing-Pietersz 
ta esun cu a haci e presentacion di e proceso encamina, e resultado di 
esaki y consehonan final. 


E proceso encamina tabata uno amplia caminda a sinta cu tur stake- 
holder relevante, en total 52 a keda consulta. Resultado general di e 
proceso encamina pa loke ta trata e maneho di idioma den enseñansa 
ta entre otro: 
tin apoyo pa maneho multi lengual den enseñansa cu rol pa Papiamento, 
Hulandes, Ingles y Spaño 
Ta conclui cu enseñansa actual no ta conecta cu e necesidadnan di: 
mercado laboral, enseñansa secundario/vervolgonderwijs y competen- 
cianan basico necesario pa cada ciudadano por ta autosuficiente aki na 
Aruba. 
Basa riba e resultado e Coordinatiegroep a presenta algun consehonan 
final cu lo mester trece e mehoransa necesario den nos enseñansa cual 
mester brinda nos mucha y hobennan miho perspectiva educacional y 
pa nan por ta exitoso den bida.  


Pa maart 2023 Gobierno mester tuma un decision encuanto e maneho di 
idioma den enseñansa. Alabes mester stipula e financiamento di e deci- 
sion cu lo keda tuma y sigui na stipulacion di e manera con ta bay imple- 
menta e decision tuma. Decisionnan cu mester keda tuma ta multiple 
pero sigur uno hopi importante ta encuanto di nos lenga materno 
Papiamento, esta si ta cuminsa cu alfabetisacion na Papiamento den 
eerste klas y como idioma di instruccion den scol primario (y su desa- 
royo). Poco poco nos mester yega na e culminacion di un discusion cu 
nos a bin ta hiba pa añas. Nos no por keda papia di e problema so, a bira 
ora pa tuma decision. Decision na bienestar di nos mucha y hobennan.  


E reunion a bay den bon ambiente, caminda hopi pregunta a keda haci 
y contesta. Siguiente reunion lo ta pronto caminda Minister lo bin duna 
un update di e doorlichtingsrapport, decisionnan al respecto y kico ta 
bin next. 

D 
en luna di november 2022 Unesco Aruba a conmem- 
ora 35 aña cu Aruba a bira miembro asocia di United 
Nations Educational Scientific and Cultural Organization, 
UNESCO. 


UNESCO ta e organisacion di Nacionnan Uni cu ta traha 
riba tereno di educacion, ciencia, cultura, comunicacion 
y informacion. Pa alinea e trabounan di UNESCO pa Pais 
Aruba a institui un Comision Nacional pa UNESCO. Minister 


Xiomara Maduro ta informa cu pa prome biaha Aruba tin 
un Secretariado formalisa cu e posibilidad pa nombra un 
specialista pa cada un area di trabou di UNESCO. 


Pa duna un bista con UNESCO Aruba ta funciona y con e 
ta implementa e programanan di UNESCO, e dignatario ta 
presenta dos programa informativo na television tocante 
UNESCO Aruba. 


Den e prome programa e Secretario General di Comision 
Nacional UNESCO Aruba, sra. Marushka Tromp hunto cu 
e expertonan di e Secretariado lo hiba palabra. sra.Nora 
Eleonora, specialista di educacion, sr. Marck Oduber, special- 
ista di ciencia, sra. Ruby Eckmeyer, specialista riba tereno 
di ultura lo duna un splicacion tocante e meta di tereno di 
experticio. Alabes sr. Peter Scholing, Presidente di ‘Memory 
of the World’ (Mowlac) lo brinda informacion tocante di e 
programa di Mowlac. 


E mandatario ta informa cu e prome programa tocante 
UNESCO Aruba lo pasa diaranson dia 18 di januari, pa 7’or 
di anochi na Tele Aruba y 8’or di anochi na Diario TV. 


S 
iman cu a pasa Minister President di Aruba, sra. mr Eve- 
lyn Wever-Croes hunto cu minister presidentnan di Cor- 
sou y Sint Maarten a reuni cu ambtenaarnan di Hulanda y 
sra. Secretario di Estado Alexandra van Huffelen riba e tema 
di COHO. COHO tabata e curpa cu mester a supervisa tur e 
trabaonan di landspakket di e tres paisnan aki, cu mester a 
wordo ehecuta y estableci segun e diseño acorda. E reunion 
di e Minister Presidentnan y Hulanda a culmina den e deci- 
sion pa bari COHO for di mesa. Mi ta aplaudi e tremendo tra- 
bao y logro aki di nos prome minister Evelyn Wever-Croes. 
COHO mester ta e prome paso pa elimina Hulanda su in- 
fluencia y autoridad riba nos autonomia. Mientras tanto ta 
sigui na mesa pa duna contenido na e acuerdo cu lo forma 
un onderlinge regeling cu lo sigur bon pa Aruba y e otro dos 
paisnan den reino. 


Ta p’esey e hecho cu awor COHO ta for di mesa ta un logro 
grandi pa pueblo di Aruba. Nos Libertador Betico Croes, a 
lucha pa por duna Aruba su Status Aparte. Aruba semper a 


lucha y ta kere den su Status Aparte y lo haci. 


Awor cu Aruba ta recuperando, a demostra cu nos por para 
riba nos propio pianan. Nos pais ta recuperando fuerte- 
mente y a presenta un presupuesto cu un surplus di 1% 
pa e aña aki 2023, cual hecho a fortalece e confiansa entre 
Aruba y Hulanda. Hulanda ta wak e seriedad di nos gobi- 
erno, e disciplina y vision cu a wordo desplega y ta mustra 
esaki constantemente ora cu a dicidi pa no bin cu un KB y 
awor ta dicidi pa bari e COHO for di mesa pa semper. 


Parlamentario Marco Berlis (MEP): 
COHO ta storia di pasado! 


Minister di Cultura ta presenta dos 
programa informativo tocante UNESCO Aruba 

D 
iasabra ultimo, 14 di december, e tan spe- 
ra “revancha di siglo” entre e conocedo 
ekipo di domino TEAM SNOR, bou liderazgo dje 
matematico den domino Nelson “Snor” Perez, y 
e grupo di taxista TAXI BOYS a tuma luga den un 
ambiente super ameno y exitante. Aña a habri 
bon pa domino bush league n’e conocedo pala- 
cio di domino aya n’e grens entre Kudawecha y 
Calabas! 


Manera cu e bataya a cuminsa, un y tur presente 
a sinti di biaha cu e anochi aki lo ta bay ta un 
bataya fuerte! Anochi ta habri cu sapato blanco 
ta cay ambos banda den tempo relampago y cu 
Taxi Boys hibando un bentaha leve na salida, 
pero c’un Team Snor dicidido y ful focus ta tabla 
e wega den no time! Gran parti dje prome tempo 
ta bay den tension estilo “un pa mi, un pa bo”, 
y e bataya ta sigui sumamente pareu te na 8-8 
ora cu ta mustra cu Team Snor lo bay domina e 
prome mita, y manera tabata di spera, halftime 
ta yega cu Team Snor ganando cu score di 11 - 
9. 
Durante pauze, manera di custumber, e pasa- 
palonan a skeiro rond completamente gratis 
mientras Snor Perez ta entrega e trofeonan 
personal di nan torneo Nos cu Nos n’e gana- 
donan ultimo den persona di Dr. Tico Dirksz y 


Taxi Boys a dal revancha “From Behind”!! 


Tony Denny. Segundo tempo ta cuminsa y en berdad por a sinti varios 
cachete a bay suela di susto y “babucation” cerca fanaticada di Team 
Snor ora nan a wak e desaster cu Team Snor a sali cu ne! Tur e mannan 
cu a gana n’e prome mita di wega a perde, y capitan Snor Perez mes na 
timon dje barco ta zwaai brasa manda laira den desesperacion ya cu e 
mes no por gana niun wega! Snor, kende prome cu wega a blof cu e tin 
carta nobo den baraha, mester a baha cabes pa e “Ace” cu Taxi Boys a 
bin cu ne, nada menos cu “Lord of the stones” Mo’ Yuchi Ras en bibo! 
Shonnan, na Hulanda nan lo a bisa “er is geen water om te wassen”! 
Mo’ Yuchi cu Mo’ Yoyo a planta respet! Cos a bira asina hot cu ora cierto 
fanatico di Taxi a cuminsa apoya, Snor den frustracion ta grita “Y abo? 
Bo ta taxista? Cua taxi bo ta core?” Akinan mr. Sunny ta contesta “ami 
ta core taxi 500!” 


Sla tras di sla ta cay y sin por haci nada contra e tsunami di taxista, 
Snor ta bay abou cu score aplastante di 21 - 16! Pero shonnan, e cos 
aki ta empata na 1-1, y ya caba ambos team a declara otro guera p’e 
siguiente revancha cu lo tuma luga 4 di februari proximo! Keda pendi- 
ente, “la cosa” ta bibo bibo ainda! 

T 
iger Taekwondo Academy, bou guia di maestro Teo Rodirguez y Ja- 
son Ridderstaat, ta manda palabra di exito pa nan atleta hoben Sara 
Chirino. Recientemente Sara a sali rumbo pa Madrid na Spaña pa e train 
na Centro de Rendimiento Alto Jesus Tortosa. E trainer olimpico Spaño, 
Jesùs Tortosa ta esun cu lo gui’e pa un luna completo. Despues di e train- 
ing aki, Sara lo ta competiendo 22 di februari 2023 na Costa Rica y tra- 
ta di clasifica pa e weganan internacional di America Central. Tambe e lo 
competi na Las Vegas, Nevada den e campeonato USP. Tiger Taekwondo 
Aruba ta bisa danki na Marlon Petrocchi y Moises Fernandez di e federa- 
cion nacional di Taekwondo, pa a haci e biaha di Sara posibel. Tur palabra 
di exito pa Sara Chirino. 


Sara Chrino di Tiger Taekwondo Academy 

R 
ecientemente a tuma luga un evento pa gradici Ed 
Malone pa su trabao como A.T.A. su Director di Norte 
America pa e ultimo casi 9 añanan. Durante e evento Min- 
ister di Turismo, CEO di A.T.A., CMO di A.T.A. y Ed mes a 
comparti algun palabra di su trayectoria na Aruba, pa Aru- 
ba como tambe su pasion pa Aruba. 


Den Ed su mesun palabranan: “Mi a bin Aruba pa busca un 
trabao y mi a haya un hogar.” Su yegada tawata na 1987, 
ora cu el a wordo transferi temporalmente pa Aruba como 
GM na Americana Aruba Beach Resort. Desde e momento 
ey tawata tin un conexion cu nos isla y e conexion a keda 
semper. Ed a keda como GM na Americana te 1998 y 
despues a fungi den diferente rol na hotelnan na Aruba 
pero tambe como parti di diferente asociacion; entre otro 
como presidente di AHATA y di e asociacion CHA, den dife- 
rente funcion. 


Entre 2011 y 2014 Ed tawata tambe miembro di e hunta 
di supervision di A.T.A.. Na 2014, Ed a bay un biaha mas 
pa haci un trabao temporalmente, e biaha aki pa di parti 
di A.T.A. atende diferente asunto na A.T.A. su oficina na 
Merca. Na 2015 Ed a bira oficialmente e director di Norte 
America y e tawata oficialmente den e funcion aki te cu 
december 31, 2022. 


Ed, hunto cu su ekipo di Norte America y e agencianan 
den e mercado a crea y ahusta strategianan pa atrae bishi- 
tantenan di balor-halto. Tambe a crea campañanan cu no 
solamente a yega na e personanan cu tawata tin como 
obhetivo y a logra surpasa metanan stipula, sino cu na 
mes momento a capta e atencion di otronan den e indu- 
stria y a logra gana diferente premio pa Aruba. 


E hecho cu un transferencia pa haci un trabao temporal- 
mente na Aruba casi 36 aña pasa a crea un pasion asina 
grandi pa nos isla cu ainda ta visibel awe, ta algo remar- 
cabel. Adicionalmente, e hecho cu Ed semper a comparti 
su conocemento, y a duna coleganan oportunidadnan pa 
siña y crece ta parti di loke ta haci’e un persona aun mas 
special. 
Di parti di e ekipo completo di A.T.A., ta gradici Ed pa kere 
den Aruba como producto y pa stima nos isla. Nos sa cu 
den Ed su capitulo nobo, Aruba lo por sigui conta cu su 
gran apoyo y dedicacion. 


En total a dedica 36 aña na Aruba su turismo, den diferente capacidad 


A.T.A. a gradici Ed Malone pa 9 aña 
como Director di Norte America 

F 
undacion Stimami Sterilisami a cuminsa cu su campaña na- 
cional di sterilisacion di cacho y pushi pa 2023 y e aña aki tur 
seis clinica di veterinario ta participando den e programa. “Nos 
ta sumamente agradecido na Bucuti & Tara Beach Resort, Tour- 
ism Product Enhancement Fund (TPEF), Aruba Tourism Authority 
(ATA), Setar N.V., One Love Foundation, Spazio Realty y cada in- 
dividual local y internacional cu a haci un donacion pa nos cam- 
paña di 2023. Sin nan donacion y compromiso, Stimami Steril- 
isami no lo a por a sigui cu su campaña nacional cu ta yuda com- 
bati e sufrimento di tantisimo animal riba caya. Bucuti & Tara lo 
match cada Dollar of Florin cu nos a ricibi di donadornan,” Ewald 
Biemans, Presidente di Fundashon Stimami Sterilisami ta conta. 


Resultado di 2022 
Aña 2022 tawata un exito total pa Stimami Sterilisami. Hunto cu 
VSH Veterinary Specialty Hospital, Stimami Sterilisami a ster- 
ilisa 3,686 cacho y pushi na 2022. Esaki kiermen cu Stimami 
Sterilisami a sterilisa un gran total di 31,410 cacho y pushi desde 
e fundacion su comienso na 2016. “Nos ta hopi felis cu e logro 
aki, vooral si nos considera cu nos a yega e number aki cu sola- 
mente un clinica. E aña aki nos tin seis clinica participando y nos 
ta bay haci tur cos posibel pa yega 6,000 sterilisacion na fin di 
2023!” e vocero di e Fundacion, Crescenzia Biemans, ta conta. 


Campaña di 2023 
E seis clinicanan participando den Stimami Sterilisami su 
campaña di 2023 ta: 
VSH Veterinary Speciality Hospital | Ernesto Petronia 88 
Veterinaire Kliniek | Noord 50 B 
Veterinaire Kliniek | Wayaca 128 
Animal Health Veterinary Hospital | Caya Dr. J.E.M. Arends 20 
Contreras Veterinary Services | Shaba 2 
Animal Care Clinic Aruba | Paradera 133 B 


Prijs special riba e costo di sterilisacion 
Fundashon Stimami Sterilisami a bin na un acuerdo cu e clini- 
canan pa mantene e costo di sterilisacion mas abou posibel pa e 
prijs ta manehabel pa henter comunidad. “Nos kier yuda mitiga 
e sufrimento y abandono di tantisimo cacho y pushi riba caya. 
P’esey tawata asina importante pa nos no solamente subsidia e 
costo di sterilisacion, pero tambe sigura cu e prijs keda abou pa 
asina tur individual y otro fundacion por haci uzo di nos subsidio,” 
Biemans ta splica. 


E prijsnan nobo di sterilisacion pa cacho y pushi cu ta pisa 
menos di 25 kilo ta lo siguiente: 


E prijs ta inclui antibiotica, anti-inflamatorio y anestesia. 


Pa cacho nan mas di 25 kilo, AFL 50 adicional lo mester wordo 


paga door di e doño di e mascota riba e prijs total. Si e cacho of 
pushi ta loops of na estado, e clinica por cobra un costo adicional 
door di cu e procedura ta bira mas complica y tin mas riesgo. 


Con e programa ta traha 
1) Fundacion of Doño di e mascota tin cu registra online 
Pa ricibi e subsidio riba e prijs special pa e operacion, tur funda- 
cion of doño particular di cacho of pushi lo mester registra via 
nos website www.stimamisterilisami.com. Solamente registra- 
cion online ta valido. 


b) Bo lo ricibi un number di registracion via bo e-mail 
E number di registracion lo wordo ricibi via bo e-mail. Sin un 
e-mail valido, no por completa e registracion. 


c) Dentro di 7 dia di registracion tin cu bai na un di e seis clini- 
canan cu a wordo scogi durante e proceso di registracion pa haci 
un cita y paga pa e operacion di e cacho of pushi. 


Eynan bo lo mester completa lo siguiente: 
Duna e veterinario e number di registracion cual bo a ricibi via 
email. 
Paga e co-pay (bo parti) di e operacion (Stimami Sterilisami lo 
cubri e otro parti). 
Ricibi un cita pa e operacion. 
Ricibi e prueba di pago di bo parti di e operacion. 


Pakico sterilisa bo mascota 
Sterilisacion di bo mascota, sea pushi of cacho, ta necesario pa 
evita crecemento di e poblacion di pushi y cacho di caya. Di e 
manera aki comunidad ta evita pa pushi of cacho muri di hamber, 
malesa, of wordo mata den e ‘afmaakhok’ (kill cage). Tambe nos 
ta evita pa cacho y pushi di caya brabo ataca peaton y terorisa 
barionan. 


Adicionalmente sterilisacion ta aporta beneficionan importante 
pa bo mascota, como por ehempel: 
Bo mascota ta bira mas resistente na hopi tipo di malesa 
Bo mascota por tin un bida mas largo 
Bo mascota ta bira mas loyal 
Bo ta evita bo mascota di haya puppies indesea 
Bo ta directamente yuda desminui/mitiga e poblacion di bestia 
riba caya den e manera di mas humanamente posibel 


Fundashon Stimami Sterilisami 
Fundacion Stimami Sterilisami ta un non-profit organization cu 
ta uza 100% di tur donacion ricibi pa ofrece subsidio pa e proce- 
dura di sterilisacion pa tanto publico en general, como tambe 
organisacionnan di boluntario cu ta cuida bestianan di cas of riba 
caya. 
E organisacion su bukinan ta habri y ta wordo controla pa asina 
brinda transparencia total di e uzo di fondonan. Pa esnan cu 
kier aporta na e gran causa aki, por haci donacion directo na 
Fundacion Stimami Sterilisami, cuenta: Aruba Bank 6012630190. 


Fundacion Stimami Sterilisami ta lansa su 
campaña nacional di Sterilisacion pa aña 2023 

S 
upone cu autoridad bati alarma di 
calamidad pa prepara pa Horcan. Con 
prepara abo ta pa proteha bo boto di pis- 
cado? Bo sa unda pa bay? Bo tin tur ma- 
terial cu mester? Kico tur bo mester haci? 
Esakinan ta preguntanan cu bo mester 
cuminsa haci di awor caba en preparacion 
pa lo peor. Ora pa prepara pa calamidad y 
siguridad riba lama, ta adelanta prome cu 
e tormenta. Cu esaki na mente, departa- 
mento di Agricultura, Cria y Pesca, Santa 
Rosa, kier enfoca di awor caba riba consci- 
entisacion di piscadonan pa asina tur pis- 
cado ta miho prepara den cualkier even- 
tualidad. 


Temporada di horcan ta djis ey mes: 
Temporada di horcan ta di 1 juni pa 30 di 
november. Mientras Aruba ta bendiciona di 
no a pasa den un horcan directo pa masha 
tempo, no por descarta e posibilidad y por 
corda cu den pasado recien mes tabata 
tin tormentanan cu a bolter lama sufici- 
ente pa causa daño na pier y botonan di 
piscado na costa. 
Corda tambe cu den e area cu nos ta, ta 3 
dia of menos di anticipacion so tin entre 
prome aviso pa e tormenta afecta nos 
costanan. Esey ta hopi cortico y tur hende 
por corda e caos cu por pasa aden e ora pa 
core haci tur preparacion, specialmente si 
mester busca of cumpra material. P’esey, 
preparacion mester ta di awo caba. 


Traha bo plan of repasa y update esaki: 
No ta existi un solo plan cu ta pas pa tur 
situacion ni circunstancia. Ta depende 
individualmente cada biaha di varios factor 
y cu ta specifico pa bo situacion particular. 
P’esey, abo ta e prome yama pa traha bo 
plan(nan) di antemano y prepara material 
y otro cosnan necesario pa por ta un stap 
adelanta pa actua. Check di antemano cu 
instancianan necesario y zorg pa otronan 
sa di bo plan y detayenan tambe pa caso 
di emergencia. 


Puntonan clave di bo plan: 
E topico aki ta uno hopi extenso y di cual 


un solo articulo no lo cubri. Aki ta sigui 
algun punto clave pa cuminsa bo pensam- 
ento y stimula bo cuminsa prepara di awo 
caba. 


1. Unda bo ta (bay) laga bo boto? Un boto 
mara riba tera ta miho protegi semper cu 
uno den awa. Si acaso abo no por saca bo 
boto, bo mester di un luga protegi unda e 
por keda ancra. Sa di antemano si unda bo 
boto ta mara ta adecuado y sino bo mester 
sa unda bo ta bay hibele pa si e por keda 
mara bon proteha. Corda cu bo tin 72 pa 
48 ora so entre aviso y e tormenta su efec- 
tonan dal. Si bo ta bay saca e boto hiba 
tera, bo mester tin ekipo manera trailer, 
cabuya etc. cla prepara y den bon condi- 
cion. Corda cu lo ta druk y tur otro hende 
tambe ta riba caminda cu na preparacion. 
E momento ey no ta ora pa realisa cu un 
taira ta flat of un bateria no ta traha of 
ora bo yega na e sitio indica tin un otro 
estorbo pa bo laga bo boto. 


2. Prepara of strip bo boto. Esaki ta pa 
reduci loke na Ingles ta windage, esta 
cosnan cu ta gara biento pero tambe bo 
kier kita mas tanto cos di balor of cu por 
sufri daño for di bo boto. Esey ta encera 
tambe cu bo mester por tin luga pa warda 
nan tambe. Cosnan manera dak, antena, 
solar panel etc., tur ta mester kita pa 
tin menos efecto di biento riba boto. Si 
boto ta keda den awa, zorg pa e bateria y 
pompnan ta den optimo condicion. 


3. Mara e boto extra. Zorg pa bo tin cabuya 
extra y mara e boto dobel. Ta ser bisa cu 
e boto mester keda mescos cu ta den un 
cas di haraña e ta y mara 2 set di cabuya 
unda uno por ta mas largo cu e otro pa 
acomoda e extra haltura di awa y ola si 
mester. Si bo ta na tera, zorg pa bo boto 
ta ancra na tera cu staca of renchi den 
concret. Si e boto ta contra un muraya e 
ta miho protegi door cu por lo menos 1 
banda lo tin menos efecto di biento. 


4. Zorg pa bo tin un of mas persona cu den 


caso cu abo mes no t’ey, cu e por asisti 
bo tumando bo luga. Pa esaki, bo mester 
comparti y palabra di adelanta bo plan y 
mustra unda tur cos ta etc. Den caso cu 
bo mes no t’ey e ora pa cualkier motibo, 
e amigo aki lo por salba bo inversion y 
herment di trabou pa bo. 


5. Nunca pensa di sali cu bo boto pa lama 
den tormenta extremo of horcan, ni keda 
den boto durante di horcan mes. Gran 
cantidad di fatalidad durante horcan ta 
causa door di esaki. Corda cu bo boto por 
ser reemplasa pero abo no. 


Profundisa bo mes riba e 
diferente aspecto di bo plan: 
Mas bo pensa riba dje, mas detaye bo 
hinca aden, mas miho prepara bo lo ta. Bo 
lo ripara cu e lo tuma inversion, tanto di 
placa como tempo. P’esey mes ta impor- 
tante bo cuminsa tempran y presupu- 
esta tur cos di awor caba pa bo boto, bo 
inversion y instrumento esencial pa pisca, 
ta bon proteha ora alarma di calamidad 
zona. Tuma tempo awor pa spaar hopi 
pena despues. 


Ta intencion pa periodicamente Santa 
Rosa saca mas informacion pa consci- 
entisa piscadonan pero si ta desea mas 
informacion prome cu esey por referi 
na diferente fuente online of por manda 
pregunta of comentario na info@santa- 
rosa.aw 


Tempo pa prepara bo boto contra horcan ta awor! 


Planea delanta y sa na unda bo ta proteha bo boto di piscado 

F 
amia a wordo funda pa medio di decreto divino. Dios a 
crea hende segun su mes imagen, homber y muhe El a 
crea nan (Genesis 1:27-28). Despues di a crea nan Dios a 
bendiciona nan y a bisa nan pa sea fructifero y multiplica. 
Yena tera y haci esaki somete na boso. 
  
E prome cos cu Dios a haci tabata bendiciona nan. Esey ta 
bisa nos cu desde principio e union entre un homber y un 
muhe a wordo declara di ta bon pa Dios nos Creador. Dios 
ta mira cu fabor riba e union aki. Matrimonio ta loke Dios a 
institui pa e homber y muhe forma e base pa hende goberna 
sociedad. 
E union matrimonial entre un homber y un muhe tin un otro 
implicacion. Ora Dios a bisa sea fructifero y multiplica Dios 
claramente tabata establece famia. Famia ta responsabel pa 
lanta e siguiente generacion di ciudadano cu tin respet pa 
Dios. 
  
Siglonan despues di creacion ora e lidernan di comunidad 
kier a cambia Dios su definicion di matrimonio Hesus a corda 
nan riba loke Dios a bisa na principio. Hesus a corda nan cu 
for di principio Dios a crea nan homber y muhe, tambe cu 
un homber lo bandona su tata y mama, uni cu su esposa y 


nan dos lo bira un solo carni, esta un nucleo familiar nobo 
(Mateo 19:4-6). 
  
Awor si un hende no ta kere den Dios toch tur hende kier pa 
cos bay bon cu humanidad (bendicion). Toch tur hende kier 
pa humanidad keda na existencia (multiplica y yena tera). 
Toch tur hende kier un existencia digno y ordena riba mundo 
(goberna e tera). Esaki ta loke Dios a decreta ora El a crea 
hende y a institui matrimonio entre un homber y un muhe. 
Awor si un hende no ta kere den creacion door di Dios pero 
den evolucion, e pregunta ta keda: un union entre homber y 
homber of un union entre muhe y muhe por pone humanidad 
keda na existencia manera Dios a decreta den su Palabra? 


D 
ia 16 di januari a tuma lugar e sorteo di Fun Quartets 
cu supervision di Notaris Tromp di New Leaf Notary. E 
campaña di fin di aña cu a percura pa un buskeda di kwart- 
et masivo na Aruba. Den e ultimo lunanan comunidad di 
Aruba a colecta carchinan di kwartet pa forma nan borchi 
di wega completo pa asina por gana un di e fabuloso pre- 
mionan, entre otro, un espectacular Toyota Rush KR di Ga- 
rage Cordia, dos pasashi pa Santa Domingo cu Jet Air y 50 
galon pa verf bo cas completo di Global Paint. Fun Miles a 
anuncia e ganadonan di e premionan grandi y entretanto a 
wordo yama caba pa comparti e bon noticia y felicita cada 
un di nan. Fun Miles ta gradici tur participante y tur Fun 
Partner. Pronto lo tin mas campaña interactivo y fun! 


Esaki ta e lista di ganadonan : 
Toyota Rush KR di Garage Cordia: 360904331590 
2 pasashi di biahe pa bay Sto. Domingo: 360907967960 
50 galon di verf di Global Paint: 360907163602 


Pa e lista completo bishita funmiles.net/aruba 


Famia funda pa medio di decreto divino 


Campaña di fin di aña Fun Quartets a percura pa hopi goso: 


Fun Miles ta anuncia ganadonan di Fun Quartets 

D 
ialuna mainta, Prome Minister Evelyn Wever-Croes a 
duna splicacion di e logro grandi pa nos pais, esta cu a 
yega na un areglo mutuo, un ‘Onderlinge Regeling” y COHO 
no ta bin mas. 


Siman pasa diabierna durante e conferencia di prensa cu a 
tuma luga na Sint Maarten, Premiernan di Aruba, Corsou y 
Sint Maarten hunto cu Secretario di Reino, Alexandra van 
Huffelen a anuncia cu e COHO a wordo bari f’ey mesa y no lo 
bin mas. Esaki ta un logro grandi, danki na e union y positiv- 
ismo cu Corsou, Aruba y Sint Maarten a demostra. COHO ta 
wordo reemplasa pa e “onderlinge regeling” cu ta un areglo 
cu ta respeta e posicion autonomo di nos pais. Durante di e 
conferencia di prensa di Gobierno di Aruba dialuna mainta, 
Prome Minister Evelyn Wever-Croes a splica ampliamento 
tocante e beneficionan di e onderlinge regeling. 


BENEFICIONAN: 
Beneficionan di e “onderlinge regeling” ta Ownership, e 
responsabilidad y duna cuenta. Cu e “onderlinge regeling” 
aki ta mas cla ken ta responsabel pa ehecucion di e refor- 
manan, y ken tin cu duna cuenta y na ken. Gobierno y 
Parlamento di Aruba ta esun cu na ultimo tin e palabra. 
Esaki no tabata e caso ora cu COHO tawata riba mesa. E tres 
personanan den COHO no tabatin cu duna cuenta na niun 
hende. Ta na Hulanda nan lo dicidi tur cos hasta si ta deci- 
sionnan cu ta toca Aruba. Aworaki cu e onderlinge regeling, 
e ownership, responsabilidad y ken ta duna cuenta, ta na 
Aruba mes. Esaki sigur ta hopi importante. 


PRINCIPIONAN DEMOCRATICO: 
E “onderlinge regeling” aki ta cuadra mas den e framework 
legal di nos pais. E rijkswet di COHO lo a kibra e principionan 
democratico di nos pais manera indica den articulo 50:51 di 
Statuut. Parlamento ta mantene nan derechonan den repre- 
sentacion di pueblo como co-legislador y den nan funcion 
pa controla Gobierno. Nan no ta wordo mara na acepta ley 
ni maneho di antemano manera lo tabata e caso den un rijk- 
swet. Esaki ta conta mescos pa Pueblo y por vocifera nan 
mes por medio di un eleccion sin cu politiek Den Haag lo por 
forsa Aruba pa ehecuta un plan manera nan tabatin e poder 
pa haci’e hasta si pueblo no ta di acuerdo y Gobierno por 
fiha su propio prioridadnan. 


Gobernacion ta dinamico y tawata dificil pa acepta cu e COHO 
cu mester a bin pa 6 aña, mara un Gobierno pa asina tanto 
tempo, cu lo stroba un Gobierno pa ehecuta su reformanan 
na un manera responsabel y na manera cu e pais por carga 


sin por wordo obliga di duna prioridad na loke por ehempel 
Hulanda kier weita na prioridad cu por bay acosto di otro 
areanan di gobernacion cu merece e atencion publico. 


ROL DI CAFT DEN COHO: 
Cu COHO, CAFT lo a haya un rol mucho mas extenso y lo 
mester a supervisa tambe con reformanan ta wordo ehecuta. 
Esaki tabata un di e medidanan draconico cu nos a mira cu 
nan lo tabata por a bay aplica den caso cu si CAFT ta haya 
cu un pais no ta implementando e reformanan mucho lihe. 
CAFT tin un caminda pa cana pa loke ta supervision finan- 
ciero pero COHO lo a dun’e mas caminda pa cana, cosnan 
cu hasta por tawata contradictorio na otro. Reemplasando e 
rijkswet di COHO cu e onderlinge regeling, ta elimina e rol ey 
di CAFT. CAFT ta sigui existi pasobra nan tarea ta supervi- 
sion financiero y con e presupuesto ta wordo ehecuta. 


ONDERLINGE REGELING TABATA PROPOSICION DI ARUBA 
NA JUNI 2022: 
Desde Juni 2020, cu Aruba a wordo confronta cu e CHE 
despues e COHO, Gobierno a institui un comision, un 
‘ambtelijke team’ di Aruba cu a keda traha constante- 
mente bou di instruccion di Prome Minister pa keda na mesa 
irespecto di discusionnan pasobra ta asina so por negocia y 
sali for di esaki. Esaki a haci cu na Juni 2022 Gobierno a haci 
e presentacion na e bestuurlijk overleg di e alternativa cu e 
team di Aruba a traha pa bin cu un “onderlinge regeling” y 
no sigui cu COHO. 


A traha e prome concepto y despues hunto cu Corsou y Sint 
Maarten a traha un concepto conhunto y esey e paisnan den 
Reino a entrega na Hulanda. Hulanda a haci preguntanan, 
haya su contestanan y a sigui negocia. Siman pasa diabi- 
erna na e reunion na Sint Maarten, a haya e resultado cu no 
lo sigui cu e COHO y ta bay sigui cu e “onderlinge regeling”. 


“Di awor padilanti nos lo sigui traha constructivamente den 
e relacionnan den reino y e proceso pa ehecuta e refor- 
manan, pasobra e reformanan ta pa haci Aruba un pais mas 
fuerte y resiliente pa si cualkier otro crisis bati na nos porta 
nos lo por sali mas lihe afo sin tanto problema manera nos 
a haya cu Covid. Pues e reformanan ta continua pero e rijk- 
swet di COHO no ta bin mas. 


Awor nos tin e maneho di e reformanan y kico ta e respon- 
sabilidad di Hulanda y di Aruba miho defini den e “onder- 
linge regeling”, Prome Minister Evelyn Wever-Croes a duna 
di conoce. 


Prome Minister Evelyn Wever-Croes: 


Beneficionan di e “Onderlinge Regeling” 

D 
ialuna Minister Maduro tabata na Corsou pa asi- 
na reuni cu e mandatarionan encarga cu Cultura 
den Reino Hulandes den e ‘Vierlandenoverleg’. Pa e re- 
union aki Aruba tabata representa pa Minister Maduro, 
Corsou tabata representa pa Minister Heydoorn kende 
a presidi e reunion, Sint Maarten tabata representa pa 
Minister Samuel y Hulanda tabata representa pa Sec- 
retario di Estado sra. Uslu. Topiconan cu a wordo trata 
ta Fondo di Cultura y Educacion di Cultura cu ta wor- 
do lidera pa Aruba, Herencia Inmateriaal lidera pa Sint 
Maarten y Arkeologia subaquatico cu ta wordo lidera 
pa Hulanda. Na final di e reunion, e mandatarionan di 
Cultura a firma un acuerdo pa sigui cu e trabounan cu a 
keda acorda durante e ‘Vierlandenoverleg’. 


Den antesala di e ‘Vierlandenoverleg,’ Minister 
Maduro a atende un cena na La Hacienda hunto cu e 
Ministernan di Enseñansa y Cultura di e Paisnan den 
Reino hunto cu nan ekipo cu ta prepara e topiconan 
di ‘Vierlandenoverleg.’ Minister Maduro a hiba palabra 
pa gradici e mandatarionan y nan ekipo di trabou pa e 
oportunidad di por topa otro pa intercambia di idea y 
tambe pa tuma decisionnan cu ta trece nos mas cerca 
di otro como hende, Pais y Reino. 


Minister Maduro a atende e ‘Vierlandenoverleg’ riba 
Cultura cu mandatarionan di Reino Hulandes na Corsou 

G 
ilberto François Croes, miho con- 
oci como Betico, a nace dia 25 
di januari di e aña 1938 den un famia 
grandi pero humilde na Santa Cruz. For 
di mucha, Betico tawata hopi stima pa 
esnan rond di dje. E tawata gusta yuda 
otro. Betico tawata yuda Pastoor tam- 
be como misdienaar. Algo sigur cu ta di 
remarca ta cu for di hoben caba, tawa- 
ta bisto cu Betico un dia lo bira un lider. 


Su amor incondicional pa un pueblo, su 
boluntad pa haci un sacrificio personal 
pa beneficia su pueblo, su accionnan 
incansabel pa salba su pueblo, su 
bondad legitimamente compasivo pa su 
pueblo, su curashi pa enfrenta forsanan 
grandi pa su pueblo, su noblesa pa 
sirbi su pueblo, y su determinacion pa 
lucha den union cu e pueblo y cu hopi 
positivismo pa logra, ta haci cu awe su 
pueblo ta recorde como un heroe, como 
un tata, como un libertador. Manera 
Betico mes a expresa, “Un Pueblo uni, 
hamas por ser hundi”. Y ta cu e mesun 
pensamento aki, nos pueblo lo lucha 
pa e bon futuro di nos pais. 


Diaranson awo, dia 25 di januari, Aruba 
ta uni pa recorda y celebra e fecha 
natal di señor Gilberto François ‘Betico’ 
Croes. Mientras nos ta acercando e 
fecha aki, laga nos corda tur loke e gran 
estadistica aki a haci pa nos pueblo. 
Entre otro, Betico a lucha pa Aruba 
tin su propio ortografia di Papiamento 
Etimologico, Himno y Bandera, Banco 
Central, 
Florin 
Arubiano, 
Propio 
Gobierno y Parlamento y nos Status 
Aparte. 


Prome Minister Evelyn Wever-Croes, 
den nomber di Gobierno di Aruba, ta 
invita tur ciudadano pa celebra e dia 
importante aki. Ban hisa nos bandera y 
mustra nos orguyo di ta Arubano. Den 


Union y Positivismo nos lo reflexiona y 
celebra e logronan di nos Libertador, 
logronan cu awe ta haci nos mas fuerte 
como un pais den Reino. Danki Betico, 
pa Stima nos pais. 


Prome Minister Evelyn Wever-Croes: 


Betico Croes a demostra cu Aruba ta logra 
cosnan grandi den union y cu positivismo 
“Un Pueblo uni, hamas por ser hundi!.” 


- Gilberto François ‘Betico’ Croes 

P 
rome Minister Evelyn Wever - Croes 
a reuni cu e comision encarga door 
di Gemeente Amsterdam pa bin cu un 
museo nacional di sclavitud. Sr. John 
Leerdam ta forma parti di e comision 
como ‘kwartiermaker’ y den cuadro pa 
bin cu e museo nacional aki na Amster- 
dam, nan ta bishitando islanan den Ca- 
ribe perteneciendo na Reino y tambe 
Surinam pa cera conoci cu esnan na e 
paisnan cu ta trahando riba e tema di 
sclavitud pa tin contacto cu nan y pa 
nan ricibi mas informacion. 


Minister Xiomara Maduro actualmente 
ta na Corsou pa atende un reunion 
cu Minister di Enseñansa y Cultura, 
pa e motibo aki e no por a atende e 
comision. Na su luga Prome Minister 
Wever - Croes a atende e reunion. 
Durante e reunion Prome Minister a 
ricibi un buki cu Gemeente Amsterdam 
a traha pa reparti na tur ciudadano di 
Amsterdam, cual ta contene hopi infor- 
macion di sclavitud. Esaki ta den cuadro 
cu ora Gemeente Amsterdam a ofrece 
su disculpa pa e rol cu Amsterdam a 
hunga den historia di sclavitud. 


Na Aruba tin un comision institui bou 
di Minister encarga cu cultura Xiomara 


Maduro, cu ta trahando riba e tema aki. 
Pa e fecha 1 di juli e aña aki, lo kier 
presenta e plan cu Aruba ta trahando 
riba dje. Sclavitud akinan na Aruba no 
ta un tema cu hopi hende ta conoci cu 
ne, pues un punto hopi importante ta 
pa duna informacion y conscientisacion 
riba Aruba su historia cu sclavitud pa 
nos hendenan y tur otro cu bishita nos 
isla ta consciente di dje. 


Ta door di sa con bo pasado tabata bo 


por influencia miho con bo futuro ta 
bay ta, Prome Minister a expresa. 


Pa conclui, Premier Wever - Croes 
a expresa cu esnan di e comision a 
keda contento cu e informacion cu 
nan a ricibi na Aruba y lo bay tin mas 
encuentro pa nan sigui haya mas infor- 
macion, pasobra e Museo Nacional 
mester refleha e punto di bista di loke 
Aruba a biba durante temporada di 
sclavitud. 


Prome Minister Wever - Croes a reuni 
cu comision di Gemeente Amsterdam 


Encarga cu institucion di un museo nacional di sclavitud 

S 
tanley Clementina naci na nos hermana Isla Corsou, ta 
un artista hopi talentoso cu un trayectorio amplio den e 
mundo di musica. Stanley ta residencia pa mas di 30 aña na 
Hulanda unda ela traha cu diferente artista manera Shirma 
Rouse, Gerald Joling, Broederliefde, Ronnie Flex y Frenna. 
Fuera di ta un musico, cantante, compositor y areglista, 
Stanley ta un docente di canto na Conservatorium Amster- 
dam. Stanley mes ta un graduado di Conservatorium Rot- 
terdam. 


Aki na Aruba Stanley Clementina ta conoci pa hitnan manera, 
‘Komehein’, ‘Quarantaine’, ‘Wowo Sera’ ( composita y aregla 
pa Stanley) y tambe e cancion ‘My Only’ cu Stanley a saca 
na 2021 featuring Jayh Jawson. Stanley ta areglista tambe 
di e Kompanan cu cantante Nando Chirino a lansa den 2022. 
“To Love Somebody’ y ‘Ain’t no Sunshine’ cu porcierto ta 
hitnan grandi na Aruba. Y awor Stanley ta lansa un cancion 
nobo, un Kompa titula ‘Masha Ten’ cu e ta presenta cu su 
banda C-Shaw. Masha Ten’ ta un cover di e cancion ‘Bon 
Bon’ presenta pa e banda Haitiano ‘Enposib’. Normalmente 
Stanley ta haci su propio produccionnan, unda e mes ta 
composita y aregla, pero pa prome biaha Stanley a opta pa 
bin cu un cover. 
Locual Stanley a gusta particularmente di a cancion aki, ta 
cu su tononan ta zona igual cu papiamento y a dicidi di uza 
e melodia pa skirbi su propio interpretacion y nificacion den 
nos idioma papiamento. Pa disfruta di e Kompa nobo aki 
‘Masha Ten’, por bishita e plataforma di Youtube, y actual- 
mente por haya e cancion aki gratuito ‘riba Sound Cloud y 
pronto e cancion lo estrena ‘riba Spotify. Por sigui e desa- 
royonan di Stanley Clementina riba su paginanan social di 
Facebook y Instagram. 


C 
omision Celebracion Dianan Nacional y Ministerio di 
Cultura ta organisa un otro edicion di Kibra Coco pero e 
biaha aki den un formato diferente di cual henter famia por 
participa y conoce luganan cu tin di haber cu e historia y lu- 
cha di nos libertador. 
Kibra Coco riba caya lo ta den un forma di Car rally/ 
Scavenger hunt, participante mester ta pendiente di e 
programa special riba radio MAS 105.1 y Diario TV 48 pa 
haya sa e pistanan. Na momento cu e grupo yega na e sitio 
e mester busca e “barcode” cu ta scondi y aki mester uza 
nan celular pa scan e “barcode” y contesta e preguntanan 
mas rapido posibel. E gruponan cu contesta mas pregunta 
corecto den menos tempo ta gana e competencia. Lo tin 
premio pa grupo campeon, grupo miho uniforma y auto 
miho decora. 


Diadomingo for di 10or di mainta e programa special ta 
cuminsa, grupo mester ta maximo 5 persona 2 adulto y 3 


mucha, inscripcion di e grupo ta tuma luga na momento cu 
nan scan e prome barcode na e prome pista. 


Un danki special na Setar Aruba NV cu lo guia e proceso aki 
digitalmente. 


Enconexion cu Celebracion Dia di Betico: 


CCDN ta invita henter famia pa participa na Kibra Coco riba caya 


Diadomingo 22 di januari 


Stanley Clementina, conoci como e ‘Guru’ di Kompa, 
ta lansa un Kompa nobo pa nos por disfruta di dje 

M 
anera conoci Ley di Prestatiebeoordeling (AB2022 no. 
165), a wordo oficialisa y a drenta na vigor entrante 1 
januari 2023, cu ta basa ariba articulo 15 di LMA. ‘Presta- 
tiebeoordeling’ of ‘Prestatiemanagement’ ta aplicabel pa tur 
empleado publico, hefe y director cu ta trahando den un de- 
partamento di Pais Aruba. E ta un sistema di atende presta- 
cion cu ta practica comun den sector priva, cu meta pa me- 
hora e funcionamento, e calidad y efectividad di e empleado 
publico y di Aparato Gubernamental. 


Kiko mester haci? 
Na inicio di aña (no mas tarda cu 28 februari) ta e momento 
cu ta regla e proceso di intercambio. Pa esaki sosode ta 
planifica den un combersacion cu e hefe over kico lo ta e 
tareanan/trabou di empleado (planningsgesprek) pa e aña 
venidero. 


Stap 1: 
E empleado publico ta yena prome e formulario 
‘Planningsgespreksformulier’ (den luna di jan/feb) 


Download e formulario na: 
https://hrportaal.drh.gov.aw/pm/ 


Stap 2: 
Despues di yena e formulario ta entrega esaki un (1) siman 
prome cu e fecha cu ta tene e combersacion di ‘plan- 
ningsgesprek’. 


Stap 3: 
Despues ta tene un combersacion cu su hefe pa stipula 


palabracionnan pa e periodo venidero. Aki lo delibera e 
‘resultaatafspraken’ (palabracionan di resultado cu ta 
desea) y tambe lo combersa ariba e ‘kerncompetenties’ 
(competencianan vital cu ta crucial pa por funciona den e 
aparato publico). 


Stap 4: 
Final di e combersacion ta firma, scan e formularionan y 
entrega esaki na su hefe directo. Semper ta recomenda cada 
empleado publico warda un copia di tur documento. 


Bo tawata sa cu…? 
Si no cumpli cu ley y no tene combersacionnan, e empleado 
publico of hefe di departamento no por haya un evaluacion 
di su tareanan, pues no tin un beoordeling final di e ciclo. 
Sin un beoordeling e lo por tin consecuencia pa bo posi- 
cion huridico, por ehempel no por bin na remarca pa un 
bevordering y of gratificatie. Ademas e ley ta habri e posibi- 
lidad pa cuminsa e trayecto di retiro di un empleado publico 
of hefe, si su funcionamento ta bou nivel pa tres aña consec- 
utivo. 


E instrument de prestatiebeoordeling aki, cu ta Ley, ta dirigi 
riba mehoracion di funcionamento. Y abo como empleado 
publico tin e prome stap den bo man pa mehora bo funcio- 
namento. 
Cumpli cu bo deber di ta un miho funcionario publico cada 
dia. 


E ta den bo man! 
Lesa mas: https://hrportaal.drh.gov.aw 


Importante pa sa! 


Prestatiemanagement - Planningsgesprek 

D 


ialuna mainta, Prome Minister Evelyn Wever-Croes a duna spli- 


cacion di e logro grandi pa nos pais, esta cu a yega na un areglo 


mutuo, un ‘Onderlinge Regeling” y COHO no ta bin mas. Ya caba siman 


pasa diabierna durante e conferencia di prensa cu a tuma luga na Sint 


Maarten, Premiernan di Aruba, Corsou y Sint Maarten hunto cu Sec- 


retario di Reino, Alexandra van Huffelena anuncia cu e COHO a wor- 


do bari fey mesa y no lo bin mas. Esaki ta un logro grandi, danki na e 


union y positivismo cu Corsou, Aruba y Sint Maarten a demostra. COHO 


ta wordo reemplasa pa e “onderlinge regeling” cu ta un areglo cu ta 


respeta e posicion autonomo di nos pais. “Tin dos logro grandi cu e 


“onderlinge regeling” aki ta encera. Uno ta cu no ta bin un ley di reino, 


rijkswet y di dos, no ta bin e organo COHO. Den e areglo aki, nos mes ta 


esun cu ta bay determina kico ta e miho pa e futuro di nos pais”, Prome 


Minister a enfatisa. 


HISTORIA, KICO TA COHO? 


Dia 13 di Maart 2020 tabata e fecha na unda e prome caso di Covid 


a bati na nos porta. Gobierno mesora a realisa e momento ey caba 


cu mundo financiero ta cerando su porta pa fiansa pa Aruba y esaki 


a resulta tambe di ta berdad. E efecto devastador di Covid pa Aruba 


ya e tempo ey caba a wordo resalta y manera IMF mes a bisa, Aruba 


tabata un di e islanan mas fuertemente afecta pa e pandemia debi na 


e tendencia grandi di tusimo. E unico alternativa cu a resta e tempo 


ey tabata di bay bati na porta di Hulanda pa pidi pa nan Aruba cu 


sosten di likides. E prome dos lunanan despues di Maart, Hulanda a 


presta nos placa bou di varios condicion. Entre otro mester a corta 


salario di empleadonan publico y di Ministernan y Parlamentarionan. 


Tambe mester a corta den AZV cu 60 miyon, mester a bin cu normanan 


maximo den salario pa directornan di compania estatal y un cantidad 


di otro condicionnan cu a wordo poni. 


GOBIERNO TA ACEPTA: 


Gobierno no tabata tin otro alternativa cu acepta pasobra na e momento 


ey tabata tin metser di placa pa yuda sector priva, pa evita cu hopi 


compania bati bancarota. Mester a yuda nan pa mantene hende den 


servicio y mantene maske ta parti di nan salario. Tambe mester a bin 


cu FASE pa yuda esnan cu a perde trabou pa nan tin toch un entrada 


pa asina compensa parti di nan entrada cu nan a perde door di Covid. 


Tambe tawatin mester di placa pa cubri gastonan gigantesco cu nos 


tabatin cu e pandemia mes, esta gastonan di salud, vacunacion etc. Y 


tambe tawata tin mester di placa pa sigui goberna nos pais. 


CONDICION DRACONICO DI HULANDA: 


Sinembargo despues di dos luna, na fin di Juni, Hulanda a indica cu 


e no lo sigui duna e fiansa aki sin un condicion draconico y e condi- 


cion aki nan a yama CHE (Caribisch Hervorming Entiteit) cu despues a 


cambia pa Caribisch Orgaan voor Hervorming en Ontwikkeling (COHO). 


Esaki tabata un organo cu Hulanda a pone como condicion cu durante 


6 aña, e comision aki cu ta existi di tres persona apunta pa Hulanda 


lo determina con Aruba, Corsou y Sint Maarten lo mester implementa 


e reformanan y a cambio e ora Hulanda lo a presta e placa cu tawatin 


mester pa sobrevivi durante e pandemia. 


REUNIONNAN CU STAKEHOLDERS, GREMIONAN Y 


PARTIDONAN POLITICO: 


E momento aki, Gobierno a cuminsa cu varios reunion cu stakeholders, 


cu gremionan sindical y comercial, y cu partidonan politico cu no 


tabata representa den Parlamento y esnan den Parlamento. E conclu- 


sion di e reunionnan tabata ta cu e pakete di COHO no tabata por a 


wordo acepta. Eynan ta unda e negosiacionnan intenso a cuminsa pa 


algun luna largo, mientras cu na caminda mas gremio tabata pidi pa 


Gobierno acepta pa caba pasobra Aruba tabatin mester di e placa. 


DESPUES DI NEGOCIACIONNAN INTENSO, GOBIERNO TA ACEPTA: 


Pero gobierno kier a negocia cu Hulanda y despues di varios nego- 


ciacion intenso na Hulanda, Gobierno a acepta e condicionnan dia 13 


di November 2020. Prome Minister Evelyn Wever-Croes a bay Hulanda 


pa firma e acuerdo pa ehecuta e reformanan den e Landspakket. 


Landspakket ta un discucion separa di COHO. Landspakket ta e refor- 


manan cu tin cu implementa den bo pais cual 80% di nan tabata propio 


ideanan di Gobierno. Banda di esey lo a bin un ley di COHO pa percura 


con ta bay maneha cierto apsectonan di e reforma. 


PARLEMENTONAN TAWATA CRITIC RIBA COHO: 


Na aña 2021, Gobierno a presenta e ley aki di COHO na Paralmento di 


Aruba, Corsou, Sint Maarten y Hulanda y tur cuatro tabata hopi critico 


riba e ley. Nan tabata hopi critico riba e condicionnan y e sistema cu 


Hulanda a bin cu ne cu porcierto ta e mesun criticanan cu Gobierno 


di Aruba tabatin durante ful e negociacion. Basa riba e criticanan aki, 


Gobierno a bay bek na mesa. Corsou, Aruba, Sint Maarten y Hulanda 


a indica cu no por sigui cu e ley di COHO manera e tawata riba mesa. 


ALTERNATIVANAN: 


A bin cu alternativanan basa riba palabracionnan haci y a presenta 


esakinan na Juni 2022. Y durante un bestuurlijk overleg cu Secretario 


di Estado Alexandra van Huffelen, a presenta e alternativanan cu Aruba 


a propone y esey ta e “onderlinge regeling”. Aki nan a dicidi cu Aruba, 


Corsou y Sint Maarten lo sigui traha riba e “onderlinge regeling, alter- 


nativa di Aruba. “E dia ey caba nos a indica cu e “onderlinge regeling” 


manera cu Aruba a propone ta duna mas realse na e autonomia di 


nos paisnan y e responsabilidadnan cu nos gobierno y parlamentonan 


mester carga”, Prome Minister a enfatisa. 


CUATRO PAIS TA SOSTENE E “ONDERLINGE REGELING”: 


Den reunion di Reino na Juni 2022 a keda dicidi cu Aruba, Corsou y 


Sint Maarten lo bay keda prepara e alternativanan nobo aki, a sigui 


negocia cu Hulanda e ultimo lunanan y simannan y siman pasa 12 


y 13 di January 2023 na Sint Maarten a yega na un acuerdo cu tur 


cuatro pais ta sostene e “onderlinge regeling”. “Manera mi a bisa, e 


“onderlinge regeling ta respeta e posicion autonomo di cada pais na 


unda no tres persona Hulandes lo determina kico ta e miho manera pa 


maneha e pais sino nos mes. Gobierno y Parlamento mester carga nan 


responsabilidad. Un acuerdo cu ta basa riba cooperacion mutuo, riba 


traha hunto enbes di sancion ora cu no cumpli. Principalmente, e ta 


un areglo cu ta respeta e posicion autonomo di nos parlamentonan”, 


Prome Minister a indica. Cu esaki e COHO definitivamente ta desapa- 


rece. Reforma y Landspakket ta sigui pero e forma con ta ehucuta, con 


ta monitoria y actua, esey ta den man di gobiernonan, manera cu e 


tabata e ultimo dos añanan entre “Tijdelijke Werk Organisatie” (TWO) 


di Aruba y e TWO di Hulanda. 


Prome Minister Evelyn Wever-Croes: 
HISTORIA DI COHO 

WILLEMSTAD - Den sala di corte a presenta dialuna 
e ciudadano Richmar Dometilia (26 aña), yiu homber di 
señora Janice Loran (54 aña). Ambos acusa di labamento 
di placa durante e periodonan 1 di januari 2021 pa 27 
di september2021, pero tambe durante e periodo 1 di 
november 2020 pa 5 di juni 2022. Kico a sosode precies? 
Polisnan sa di e pasado criminal di Richmar Dometilia y pa 
tal motibo autoridadnan tin bista riba dje. 


Asina ey a sosode cu na 2 ocasion polisnan a reis riba 
Richmar Dometilia y listr’e, di manera cu na ambos ocasion 
a hay’e cu sumanan grandi di placa cash den su poder pa 
cua e no tabatin un splicacion aceptabel di unda el a sali cu 
e placanan ey. Prome polisnan a haya Richmar Dometilia cu 
e suma d mas of menos Nafl. 14.710,— mas 1 auto Hyundai 
modelo Elantra cu e plachi di number A 96-95, otro vehi- 
culo Toyota modelo Vitz cu e plachi di number J75-43 y 1 
Peugeot modelo 406 cu e plachi di number J02-24. 


Remarcabel ta cu e autonan tabata riba nomber di su mama, 
siendo e señora no tin un entrada fiho, sino ta placa di 
onderstand of placa cu el a gana como ‘babysitter’ cerca 
algun Hulandes Europeo, cu e señora no por a menciona 
nan nomber ni tampoco nan direccion. Señora Janice Loran 
a declara cu e Hulandesnan a bay Hulanda bek. 


E acusado Richmar Dometilia tampoco no tabatin un aclara- 
cion aceptabel, aunke el a menciona cu el a traha den ‘bouw’, 
ganando 80 florin pa dia. Despues di e prome biaha, no mucho 
despues autoridadnan a gara Richmar Dometilia atrobe cu 
otro suma grandi di placa, e biaha aki, Nafl. 13.500,— mas 
un par di renchi di oro di horea, un cadena di 14 karaat, 
1 ‘hanger’/ mastermind, 1 renchi di oro di casamento 14 
karaat. E biaha aki a bini padilanti cu lo ta propiedad di e 
mama cu ta parti di herencia. 


Enfin un historia totalmente increibel den bista di fiscal mr. 
Janssen. Abogado di e mama Janice Loran, ta señora mr. 
Moenir Alam cu a pretende cu e yiu a cuy placa di e mama 
bay caya cune pa hunga grandi. Pero ey mes tin papia cu lo 
por ta placa di e yiu cu e mama lo tabatin warda durante cu 
esaki tabata cera. 


Abogado mr. Ulrich Dickens, kende tabatin e defensa di 
Richmar Dometilia na su encargo, no a haya cu e argumen- 
tonan di fiscal cu lo ta trata aki di labamento di placa ta 
convincente. Fiscal mr. C. Janssen sinembargo na nomber di 
Ministerio Publico a trece padilanti cu ta trata aki di placanan 
procedente di actonan malicioso (castigabel) ya cu autori- 
dadnan a investiga combersacionnan telefonico cu Richmar 


Dometilia a sostene cu varios persona y a conclui cu Richmar 
Dometilia ta mete cu e negoshi di droga. E acusado Richmar 
Dometilia, segun e fiscal, cu su vinculonan den e mundo di 
droga ta produci e placa y ta pas’e pa e mama, kende na su 
turno ta produci tur sorto di historia di fantasia pa tapa pa 
e yiu. 


Ruman homber di señora Janice Loran, esta e tio di Richmar 
Dometilia tambe a duna declaracion, bisando cu nunca 
Richmar Dometilia a saca un man pa traha y cu e mucha 
homber aki ta un hacido di malo, pasobra tur e cosnan cu 
autoridadnan a haya, tanto e autonan, e sumanan di placa 
como e prendanan ta for di Richmar Dometilia nan a bini. Pero 
e mama na su turno a declara cu e tio lo ta jaloers, pasobra 
e no ta di acuerdo cu asunto di herencia for di pasado di 
e famia. Tambe a bini padilanti cu Richmar Dometilia cu e 
tio no ta masha bon cu otro, pasobra den pasado Richmar 
Dometilia a pone bra pisa riba e tio. 


Fiscal mr. C. Janssen a conclui cu tanto e sumanan di placa 
como e vehiculonan y e otro obhetonan ta bini di actonan 
castigabel, como tal a propone confiscacion y encarselacion 
di esnan culpabel. Fiscal dialuna den sala di corte a para 
balora cada un di e vehiculonan, mencionando sumanan 
manera 16.500, 8000 y 3500 florin. Di tal forma stipu- 
lando un suma di placa pa cada un di e vehiculonan. Apart 
di confiscacion, e fiscal a demanda un castigo di prizon di 4 
luna pa Richmar Dometilia kende ya tabatin un castigo di 10 
luna colga riba su cabes. 


Pa e acusado Janice Loran, considera complice den e 
labamento di placa, fiscal a demanda un castigo di trabou 
di 16 ora, 1 luna di prizon condicional, mara na un periodo 
di prueba di 3 aña. Hues mr.J. Snitker a conclui cu Richmar 
Dometilia ni su mama Janice Loran no a proba di unda e 
placanan, plus e vehiculonan, mas e prendanan a sali, cu 
no ta for di actonan castigabel comete. Segun e hues e duo 
a perde tur oportunidad pa duna pruebanan contrali di e 
acusacionnan cu a subi mesa. 


Hues mr. J.Snitker a splica cu e ta haya e duo culpabel, pero 
no ta bay di acuerdo cu e demanda di fiscal, pasobra confis- 
cacion di e sumanan di placa mes ta un castigo bastante 
pisa segun e hues. Como tal, apart di e confiscacionnan, un 
castigo di 2 luna di prizon mas un castigo di trabou di 240 
ora, en bes di sinta e castigo bieu ta suficiente castigo pa 
Richmar Dometilia. 
E otro acusado, esta señora Janice Loran a ricibi un castigo 
di prizon di 1 luna condicional mara na un periodo di prueba 
di 3 aña. 


Yiu ta comete crimen, anto mama ta tapa pe 

WILLEMSTAD - E pareha Sew y Michael tabata den sala di 
corte dialuna hopi disgusta pa motibo cu for di aña 2019 ta 
teniendo nan na liña, despues di a keda acusa di a entrega 
informacion incorecto na Belasting, esta tanto pa loke ta 
trata Inkomstenbelasting como Omzetbelasting pa e añanan 
2010, 2014 y 2017. Ta un situacion teribel cu ta afectando 
ambos su salu, siendo segun Michael por a sinta facilmente 
na mesa y haya tur informacion necesario y yega na clarifi- 
cacion. E ciudadano Michael mas aleu a bisa di ta tuma prin- 
cipalmente e funcionario di B.A.B, señor Comproe na malo, 
kende deliberadamente a dirigi e caso aki den un direc- 
cion pa mancha nan nomber y kibra nan. Ta trata aki neta- 
mente di un observacion cu mas ciudadano di e isla aki sa 
lansa pa mustra riba e tendencia cu nos instancianan mes ta 
stroba hendenan local crea y maneha un negoshi. Saliendo 
for di hopi desconfiansa instancianan ta purba na tur sorto 
di manera pa pone traba den caminda cu e proposito pa 
kibra tur entusiasmo y asina ey soru pa e negoshi no tin 
exito. E temanan aki na numeroso ocasion ta bini padilanti 
como si fuera ta codicia y of abuso di poder. Fiscal señor 
mr. C. Janssen sinembargo tabata hopi skerpi na palabra, 


insistiendo cu falta mas informacion tocante fiansa haci 
den pasado, traspasonan cu simplemente por a tuma luga 
di un banco pa otro, benta di palo di Pasco (sin pago di 
derechonan di importacion), mal uzo di areglo di fiansa y 
otro tramitenan di importancia. Abogado señora mr. Paula 
Janssen encarga cu e defensa di Michael y Sew tambe a 
observa cu e tardansa ta enorme y cu e falta ta sinta cerca 
Ministerio Publico y a mustra mas aleu cu mucho tempo a 
pasa y cu no ta husto mantene e situacion di incertidumbre 
den e caso aki, pasobra e ta birando claramente un tragedia 
pa e famia aki. Ta un situacion insoportabel e acusadonan a 
enfatisa. 
Fiscal señor mr. C. Janssen a pidi pa wanta cu tratamento 
di e caso cu tres y eventualmente mas luna. Pero hues mr. 
Sntiker a haya cu mester trata cu mucho mas diligencia y 
a stipula cu denter di 2 siman fiscal mr. C. Janssen mester 
entrega su lista di preguntanan na e abogado, kende na su 
turno ta contesta di manera cu denter di un termino acep- 
tabel e asunto aki por keda trata y atende. Pues, pa 17 di 
maart binidero den oranan di mainta (8.30or)e punto aki lo 
ta riba rol (agenda) di corte atrobe. 


WILLEMSTAD - Dia 25 di januari proximo corte civil lo 
continua cu e caso civil di reparticion di bienes den un caso 
di divorcio cu ta un complicacion monumental, no pasobra 
ta trata di reparticion di cos di masha balor sino cu tur dos 
banda den e divorcio ta piki pieu kico ta bal cuanto pa reparti. 


Fo’i november hues a keda di duna su veredicto pero e capi- 
tulo di reparti bienes a bira un letania. Hues a haya cu no 
a clarifica un cantidad di punto den e ‘debate’ y pa colmo 
tanto e homber como e ex medio naranja a bin cu un gran 
cantidad di demanda nobo. 
A prome punto di ‘debate’ tabata riba ki fecha y con ta fiha 
balor di cada cos. 


Balor di loke ta bay reparti 
Den un veredicto intermedio hues a dicidi cu balor di loke 
tin di reparti ta bal na tur NAf 525.000,- di acuerdo cu e 
experto di Century 21 # 1 Real Estate segun su rapport di 


16 di mei 2021. Pa evita cu e fecha di reparticion ta yega y e 
partidonan no ta di acuerdo cua taxateur nan ke, nan duna 
nan preferencia awor ya no tin debate riba esey tambe dia 
25 di januari. Fo’i aña pasa e ex parehanan a traha un lista 
largisimo kico tin cu reparti pero no a specifica kico ta cay 
bou di e boedel matrimonial. 


Tin acuerdo riba balor di boedel 
Segun e homber balor dje boedel ta NAf 9.110,40 di cual NAf 
7.110,40 ta di dje personalmente pasobra el a paga nan y 
loke ta sobra pa reparti ta 2000 florin. E muhe ta di acuerdo 
cu e reparticion aki pero mesora a agrega cu tin otro cos di 
boedel riba un otro lista y el a saca foto di esakinan pero pa 
sabi cu e hues ta, esaki si e no a compronde. Es cu e muhe a 
specifica delaster un cos den cushina, den sala, den dormi- 
torio, pero pa sorpresa di hues e lista aki ta diferente for di 
e lista original di boedel. 


Pero esaki ta nada: riba lista dje muhe e tin balor di cada cos 
y asina e ta haya cu e cushina por ehempel ta ekipa pa NAf 
6.000,-, e cashi paña di nan dos yiunan menor di edad bal 
5000 florin, e matras dje camanan dje yiunan bal 300 florin 
mientras cu e airco den nan camber bal 7500 florin. 


E cos aki a confundi hues totalmente pasobra e cushina su 
balor ta den balor total dje cas caba. Den otro relato riba e 
reparticion di boedel nos ta relata con hues ta mira e asunto. 


Disgusto den corte debi cu ministerio publico ta tene nan na liña 


Dia 25 awor caso ta sigui 


Caso di divorcio cu 
reparticion di bienes 
monumentalmente dificil 

Fortaleza Pa Famia 


LAGA nos tur tene cuenta cu e tempo den cual nos ta bibando, y kico tin na caminda. 
For di den principio di mundo tabatin un cu a purba, e tabata un angel querubin den cielo, e a gaña 1/3 parti di angelnan 
den cielo pa nan sigui su plan y rebeldia contra Dios bisando lo siguiente: 


Den Isaias 14:13+14+15: 
Ma bo a bisa den bo curason, lo mi subi na cielo, lo mi haci mi trono, mas halto cu e streanan di Dios, y lo mi sinta riba e 
sero di asamblea na e parti nan mas retira di noord. 


Lo mi subi mas halto cu e halturanan di e nubianan, lo mi haci mi mes mescos cu e haltisimo. Sinembargo bo a wordo tira 
abao den Seol te na e parti nan mas retira di e abismo. 


Si Dios a sake for di cielo y den Ezekiel 28:16 Señor ta bisa: Pa motibo di bo negociamento extenso, bo a yena cu violencia, 
y bo a peca. P’esey mi a tira bo abao for di e sero di Dios, como algo profano y mi a destrui bo. 
Awor tur hende por realisa cu satanas ta derota y cu den mentira no tin crecemento. 


Ta bon pa lesa Isaias capitulo 14 y Ezekiel capitulo 28 completo y asina un luz por briya den hopi hende su mente y sali for 
di den gara di diabel,y di e mundo di scuridad. 


Hende ta bebe y uza droga y sigui pretende di ta bon asina gaña nan mes y otronan. 
Hende ta comete adulterio asina gaña nan mes y otronan. 
Hende kier cambia di sexo, ta opera, pa nan bira algo cu Dios no a pone den nan, awor ta ken a pone den nan? Y ta ken 
nan ta gaña? 


Juan 3;36 ta bisa: Esun cu ta kere den e yiu, tin bida eterno, ma esun cu no obedece e Yiu lo no mira bida,ma e furia di Dios 
ta keda riba dje. 


Pa bo gaña hende bo tin di gaña bo mes prome, bo tin di kere den bo bagamunderia, pa asina bo busca otronan pa sostene 
bo bagamunderia, gañamento no ta politica, e ta un spirito di bobedad cu ta ataca, hende pone nan pensa cu Dios no ta 
mira, tampoco ta scucha y cu nan por haci locual cu nan kier. 


Pa hopi tempo hende a tuma mentira como un wega, pero mentira ta abominacion dilanti di Dios,(Proverbionan 6:16+17) 
pasobra mentira ta bini directamente for di e tata di mentira cual ta e diabel. 


Ningun mentiroso lo no hereda reino di Dios. Bijbel a wordo saca for di scolnan pa asina mentira y maldad por drenta den 
curason di mucha, esey ta locual nos ta mira sosode, y nos ta cosecha.. 


E pueblo di Sodoma y Gommora tabata conoce Dios, nan tabata haci oracion y sacrificio na Dios: Asina Señor a bisa den 
Isaias 1 :10; 15-17 :Tene e palabra di Señor, boso gobernantenan di Sodoma, scucha e instruccion di nos Dios, boso 
pueblo di Gomorra. 
P’esey ora boso bin habri boso mannan den oracion. 
Lo mi sconde mi wowonan pa boso, si maske boso haci hopi oracion, lo mi no scucha. 
Boso mannan ta yen di sanger. Laba boso mes, kita e maldad di boso hechonan, for di mi bista. Stop di haci maldad,siña 
haci bon. 


Hende no por biba den maldad y inmoralidad y kere cu nan ta haci oracion y sigui biba den maldad y Dios ta keda contento. 
Ta tempo pa arepenti. 


Dios tene misericordia 
Sinceramente, Pastor Marcel Balootje. 


Ta posibel hende gaña su mes y obliga otro nan pa kere? 

L 
inda a nace dia 09 di mei 1955 na Aruba. 
Su nomber completo ta Linda Veronica Wolff. 
Su nomber artistico: Linda Wolff 
Miho conoci como “ Choling of Ling” 


Linda na edad hopi hoben a descubri su amor y 
talento pa canto. 
No a dura mucho cu Linda a afilia su mes na 
Coro Santa Anna y asina a cuminsa dedica su 
mes na canto formando parti di e bunita coro aki 
di Misa Sta. Anna na Noord. 
Na aña 1979 a keda organisa un festival 
Mexicano pa sr.Jossy Brokke Jr. na Club IOWUA y 
aki Linda a participa cu e cancion ‘Los Laureles’ 
y a keda premia como un di e 10 finalistanan, 
y asina a representa Aruba den e grandioso 
Festival Mexicano di Antiyas, cu a tuma lugar 
na Holiday Inn Hotel na Corsou. Linda a duna 
su masha bunita presentacion e anochi grandi 
aki. Den e tempo ey Linda tawata forma parti di 
Mariachi Montañeros di Noord. 


Desde e tempo ey Linda a sigui dedica su mes 
na canto y asina a sigui demostra su talento y 
engrandece su experiencia como cantante di e 
musica ranchera. Linda Wolff tawata cantante 
principal di Mariachi Guadarincana pa un tempo- 
rada bastante largo, caminda cu Linda a canta 
tambe na fiestanan familiar, cumpleaños, boda 
y otro actividadnan special. Linda a continua cu 
su participacion den mayoria di e festivalnan 
Mexicano, demostrando asina su amor grandi 
pa e genero di musica aki, cu su voz sensual y un 
carisma y personalidad atractivo a sa di gana e 
popularidad cerca tur esnan amante di e musica 
contagioso aki di mariachi. 


Den un entrevista cu Linda na un ocasion Linda 
a expresa cu tempo e y su primanan tawata 
teenagernan hopi jong, nan a lanta nan mesun 
‘Aguinaldo di cas’ y hunto den e temporada di 
fin di aña nan tawata canta tur e villanciconan di 
Venezuela: tucusito, o luna, fuego al canon etc. 
y aki nos ta mira e alegria y union cu hunto nan 
a forma pa asina gosa y canta den famia. Algo 
bunita di aprecia di e famia aki sigur. Linda no 
a para keto na e musica di mariachi so, sino a 
dedica su mes na musica y canto participando 
na diferente otro festivalnan e.o. Festival di 
Gospel, Festival di Dande, Festival di Tumba y 
tambe Festival dedica na nos himno y bandera, 
18 di maart y tambe musica folklorico. 


Linda Wolff na hopi ocasion a termina como 
finalista den diferente di e festivalnan aki, unda 
sigur semper a demostra su bunita voz den cada 
cancion. Na aña 1994 Linda a participa na e 
grandioso Festival Tipico y Dande y aki Linda a 
keda premia como 1e finalista Dande Categoria 
Dama. 
Na aña 2010 Linda a participa na e Festival di 
Gospel – Soldadnan di Cristo y Linda a ricibi e 


premio di 5 lugar. Na aña 2011 Linda a ricibi e 
premio di 2 lugar den e mesun Festival Gospel 
– Soldadnan di Cristo. Na aña 2018 nos gran 
cantante Linda Wolff a ricibi su reconocimento 
bon mereci den un Cas di Cultura completa- 
mente yen, otorga pa Fundacion Artistar, riba 
un anochi di un grandioso Festival di musica 
mexicana infantil y hubenil. Algo hopi bunita pa 
aprecia di nos artista Linda Wolff ta cu Linda a 
tuma les di guitara y nos por a aprecia su mes 
compañando su mes cu su cancionnan cu mas 
Linda ta gusta. 


Despues di un tempo Linda a integra su mes 
den e agrupacion di Lirios del Campo riba invi- 
tacion y dirigi pa sr.Vicente Tromp, Linda como 
cantante y guitarista. 
Linda ta canta riba invitacion cu Lirios del Campo 
na diferente actividadnan, pa cumpleaños, fiesta 
familiar etc. pero sigur tambe na su Virgen stima, 
la Virgen Guadalupana. 
Tambe Linda a canta den e agrupacion popular 
bailabel cu yama “The New Demension”, esaki 
prome cu la bay forma parti di e agrupacion 
popular di “Placentero Ritmo y Cuerde” 


Linda su trayectoria dedica na e musica folk- 
lorico cu tipico placentero ritmo y cuerde. 
Linda a forma parti di e agrupacion Placentero 
Ritmo y Cuerde pa hopi aña. Plancentero 
Ritmo y Cuerde b.d.d. sr. Hemmy Croes. Nos 
por aprecia un actividad na aña 1993 caminda 
Seaport Market Place tawata organisa activi- 
dadnan semanal y aki durante un Tropical Night, 
Plancentero a haci e anochi aki ambientoso a 
zona ritmo y sabor pa turista y localnan presente 
na Seaport Market Place y sigur na e anochi aki 
Linda Wolff a caba di integra den e agrupacion 
aki, canta y move yen di ritmo, cu temanan di 
nan produccion. 


Durante Linda su trayectoria formando parti di 
e agrupacion aki, Linda a canta na hopi ocasion 
na fiestanan familiar pa cualkier celebracion 
durante tur temporada di aña. A participa na 
diferente festival Y asina a haya oportunidad pa 
graba diferente temanan specialmente pa fin di 
aña ,varios compone pa sr. Robert Maduro. E.o. 
Un regalo di Santa Claus – Noche Buena cu bo – 
Zona e tambu – Illusion Perdi - Ay amor amor no 
lagami so – Un man ta laba otro – Ven Mi Vida. 


Linda Wolff, un gran persona, cantante cu un 
carisma inigualabel, caracter humilde y encan- 
tadora, semper alegre. Nos ta dispidi di Linda 
awe y Linda ta laga nos tristo, pero consola cu 
su recuerdonan bunita y inolvidabel. 
Sosega dushi den cas di Señor, caminda sigur El 
a traha un luga bunita pa gosa di paz eterno den 
su Reino Celestial. Linda Wolff sosega na paz, 
dolor y sufrimento a keda atras. Drumi dushi nos 
Amiga. 


Biografia: Linda Veronica Wolff 

“Señor ta mi wardador, m’n tin falta di nada 
Den cunucu di yerbe berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu dolor na nos curason ta anuncia despedida di nos 
compañera, yiu, ruman, tanta y amiga 
bai sosega: 
Sharlin Y. Paskel 
*25-08-1968 †13-01-2023 


Na nomber di su: 
Compañera di bida: 
Francis Rivero 


Mayornan: 
Anastasia Annie Rivera-Weller y esposo Antonio Rivera 


Tata: 
†Eddy Paskel 


Suegra y Suegro: 
Ada Pinto de Rivero y Francisco Rivero 


Ruman nan: 
Gino Paskel, 
Julienne Heronimo-Paskel y Dwayne Heronimo 


Cuñanan: 
Adaliz Rivero, Mayra Rivero y Famia, Maiyelis Rivero 


Subrinonan: 
Maya y Archie. 
Subrinonan na Venezuela: 
Ariangel, Angelina, Mariangelica, Ada-Carolina, Diana 
Valeria, Oscarlet y Francisco jr. 


Amistad nan mescos un famia: 
Ghislaine de Cuba, Charline Luydens, Jamila Giel, 
Shanuska Koolman, Jo-Anne Ras, Cathy Geerman, 
†Sharon Giel, Astrid Semeleer, Nyohmi van der Biezen, 
Aurora Jurado, Alba Belen Quero, Monica Fernandez, 
Bonnie Naranjo, Dinorah Novas, Janine Croes. 


Su welonan: †Trinidad Weller y †Maria Weller Geerman, 
†Marco y †Johanita Paskel Arends 


Tanta y Omo nan: 
Laura (Aura) Paskel y casa Mario Kelly , †Eﬁgenio (Buchi) 
Paskel , Linda Paskel y casa Adelis Diaz , Greta Paskel 
y †casa Ildo Rasmijn , Robby Paskel , Ismael Paskel, 
Antonia Weller , Cecilia Weller y †Simplicio Boekhouwer, 
Julian Weller y casa Milda, †Andres Weller y casa Ina, 
Margo Weller y †casa Eddy Ruiz , Filomena Weller y 
†casa Harold (Oi) Figaroa, Teresita Weller y casa Jossy 
Lacle, Francisca Weller y casa Jani Tromp, Frank Weller, 
Roberto Weller y casa Rosa, Jolanda Weller y casa 
Albert Lampe , Maiki Weller y casa Nancy, Roland 
Weller y casa Olga, Edwin Weller 


Primo y primanan: 
Francis, Sigfrid, Carlos, †Arturo, Rudolf, Magaly, Swinda, 
Jaime, Jenny, Elvis, Gerald, Zulaika, Joselito, Nataly, 
Angeline, Merveline, Edric, Astrid, Alice, Vivian, Gregory, 
Ivan, Gillian, Shareena, Dewie, Marcelino, Kendra, Elton, 
Edson, Edsel, Bjorn, Juliette, Rachell, Grace, Glenda, 
Maikel, Linchi, Elton y Lupita. 


Acto primo y primanan 


Bon bisiñanan di cas: 
Helen Dake y Dino Mauricia, Forentino Gei, Sandro 
Bouwman y Famia. 


Demas famianan: 
Paskel, Weller, Rivera, Rivero Pinto, Guerra Rivero, 
Heronimo, Kelly, Rasmijn, Dijkhoﬀ, Boekhouwer, Ruiz, 
Figaroa, Lacle, Tromp, Lampe, Werleman. 


Colleganan di Stichting voor Verstandelijk 
Gehandicapten Aruba afdeling Briyo di Solo. 
Colleganan shopstewards y miembronan di sindicato 
F.T.A. 


Nos lo ta hopi agredeci si embes di manda krans por 
haci un donacion na Pasadia Brillo di Solo, lo bai tin 
un box disponibel of por haci un transfer na: Stg voor 
Verstandelijk Gehandicapten Aruba (SVGA) 
Pasadia Briyo di Solo 
Bank: CMB 
Accnr: 20595902 


Di es forma aki nos kier a informa cu oportunidad pa 
condolencia di Sharline Paskel “Sha” lo tuma lugar na 
Royal Funeral Home diaranzon 18 di januari di 7or pa 
9or di anochi. 


Acto di cremashon lo tuma lugar diahuebs 19 di januari 
2023 di 9or pa 11or di mainta na Royal Funeral Home. 
Cremashon lo tuma lugar den seno familiar. 


Nos disculpa si den nos tristesa nos a lubida un of otro 
miembro di famia of amistad den anuncio. 


Nos ta lamenta cu despues di entiero nos no por ricibi 
bishita na cas. 

Pero esnan cu conﬁa den 
señor lo haya forsa renoba, ma lo bula bay 
ariba cu hala manera Aguila. 
Nan ta cana sin cansa, nan ta cana sin 
perde rosea. Isaias 40: 31 


Cu dolor na nos curason, 
nos ta participa fayecimento 
inesperadamente di nos ser stima: 
Austin D. Illes 
*28-11-1998 - †13-01-2023 


“WEAKNESS IS A CHOICE” 


Acto di entiero lo wordo anuncia despues 


“Señor ta mi wardador, m’n tin falta di nada 
Den cunucu di yerbe berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


A bai sosega den brasa di Señor: 


Linda Veronica Wolff 
Conoci como: ”Choling of Ling” 
*09-05-1955 †11-01-2023 


Na nomber di su: 
Tata: 
†Jose Maria Wolff 


Mama: 
†Juana Veronica Wolff 


Ex esposo: Yoel Robbins 


Rumannan: 
†Paciﬁco Wolff y Pascualita Tromp 
†Jose Gregorio Wolff 
Mauricio Wolff y Lucianita Dirksz 
†Catharina Wolff 
Nicolas wolff y Sra. 
Filomena ( mena) Wolff y †Guillermo Figaroa 
Marianita ( Inees ) Wolff 
Johanes Wolff y Sra. 


Ex cuña: Clara Tromp 


Sobrina y sobrinonan: 
†Shirley Wolff 
Swinda Wolff 
Richard Wolff y Katiejan Basarat 
Catharina Wolff 
Jorge Wolff y famia 
Carina Winterdaal y famia 
Julissa Anthony Figaroa y esposo Ryan Anthony 
Jelitza Figaroa 
Raoul Wolff y famia 
Stephanie Wolff 
Elvis Croes y Jeffrey Brakenhoff 
Kevin Croes y famia 
Paciﬁco Sense y famia 
Kimberly Croes y famia 
Nathaly Maduro y Stephan Thijsen 
Cary -Ann Figaroa y Brandon Cardona 
Tessa Wolff 
Haﬁeza Wolff 
Xavier Gnali 


Sobrina nieta: 
Naliyah Thijsen 


Tanta y omonan, prima y primonan, padrino y 
madrinanan, comer y comperanan. 


Su ihanan: 
Darlene Henriquez - Giel y Esposo 
Mackenley Louis Jeune 
Paula Izabella Robbins 


Gang di campa riba riff y domino 
Ex coleganan di La Linda y Botica del Pueblo 
Ex integrantenan di Lirios del campo, The New 
Dimension, Placentero Ritmo y Cuerde, catachi y 
demas gruponan cu e la jega di forma parti. 


Amistadnan di cas: Edseline, Sharine, Linda, Ferdinand, 
Nori, Julio, Anni, Jonas, Marcelo, Adalberto, karel, paula 
y demas amistadnan cu ta hopi pa menshona. 


Amigonan musico / cantantenan cu ta hopi pa 
menshona, Su mascota nan cu e la stima Soﬁa y Tarzan 


Demas famianan: 
Wolff, Tromp, Figaroa, Arends, Dijkhoff, Robbins,Donata, 
Farro, de Mei, Giel, Rafael, Gomez, Gonsalez, Croes, 
Winterdaal, Sence, Clara, Ribeiro, Anthony, Ngali, 
Maduro, Blanco, Basarat, Stede si den tristesa nos por a 
lubida algun famia nos kier a pidi pa disculpa nos 


Ta deseo di famia pa bin bisti na colornan colorido. 


Ta invita pa acto di condolencia y despedida cual lo 
tuma lugar na Aurora Funeral Home Diaranson 18 di 
januari 2023 di 6:00 pm pa 9:00 pm. Cremacion lo tuma 
lugar den seno familiar. 


“Dios ta amor... y amor ta Dios, maske mi no ta 
na e mundo aki, tur dia lo mi ta banda di boso 
Curazon, mi por stens di loke Señor ta hasi”. 
Salmo 33 


Cu dolor na nos curason, 
pero conforme cu boluntad di Dios, nos ta 
participa fayecimento di nos ser stima: 


Theresa de J. Faro 
Cariñosamente yama “Susita, Chuchi of 
Tanchita” 
*15-10-1928 - †12-01-2023 


Na nomber di su mayoranan: 
†Isidoro Faro y †EstelLa Faro de Cuba 


Rumanan: 
Alicia Krozendijk-Faro y †Juan Krozendijk y 
yiunan 
†Silvester Faro y yiu Ingrid Faro 
†Carmen Roza-Faro y †Nicasio Roza y yiunan 
†Aldemaro Faro y †Stella Faro Almary y yiunan 
†Inocencio Faro y yiunan 
†Primitivo Faro y Seraﬁna Faro Faro y yiunan 
†Veneranda Kelly- Faro y Hose Kelly y yiunan 


Su sobrina(o)nan, sobre sobrina(o)nan,prima y 
primonan comer y compernan, tur su ihanan, 
bisina y conocirnan y demas famia 


Demas famia: 
Faro, Krozendijk, Roza, Almary, Kelly, Kock, 
Jacobs, De Jongh, Hoyos, Tromp, Britten, De 
Cuba, Ellis, Gomez, Maduro, Dirksz, Croes, 
Franken, Koolman, Vrolijk, Loopstok 


Ta invita pa acto di entiero cual lo tuma lugar 
na Misa Sta Anna na Noord diaranson 18 di 
januari 2023 di 2’or pa 4’or di atardi. 


Nos difunto stima lo reposa na cas Sabana 
Liber 13 di 12:30 pa 1:30 di merdia. 
Condolencia lo tuma lugar na Aurora Funeral 
Home diamars 17 di januari 2023 di 7’or pa 
9’or di anochi. 


Despensa si den nos tristesa nos a lubida di 
pone algun miembro di famia. 


“Jesus a bis’e: ”Ami ta e resurrecion y e 
bida; esun cu kere den Mi lo biba, 
maske e muri,...”, 
Huan 11:25 


Cu inmenso dolor na nos curason pero 
agradecido pa e añanan cu ela pasa 
hunto cu nos, nos ta anuncia fayecimento 
di 


CORINA A.B. 
MILLIARD-BOEKHOUDT 
* Bonaire - †Aruba 
31 maart 1958 - 13 januari 2023 


Na nomber di su: 
Casa: 
Clyde Milliard 


Rumannan: 
Nilda de Palm y famia (Bonaire) 
Napi y Dina Boekhoudt y famia (Corsow) 
†Leo y Mary Boekhoudt-Veramendi Vega 
y famia 
Winston y Claudette Boekhoudt y famia 
Magali Boekhoudt y yiu (Corsow) 
Ayo Boekhoudt (Corsow) 
Manolo y Corinne Soleana y famia 
(Bonaire) 


Swa y cuñanan: 
Angela & Luciano Milliard (Aruba), Janet 
Angel-Milliard (Corsow) y demas Milliard, 
Duzanson, Walters, Cambers na Aruba, 
Corsow, St. Maarten, Merca y Hulanda. 


Su tio y tantanan, su primo y primanan, 
sobrino y sobrinanan y ihanan. 


Amistadnan di cas: 
Ilva y Frank, Thairin (Aruba); Tamara, 
Caroline, Petra y Jose (Hulanda) 


Tur su otro amigo y conocirnan mucho hopi 
pa menciona 
Tur su bon bisiñanan 
Su ex-coleganan di JGZ, dr. Horacio Oduber 
Hospital y Air Ambulance. 


Demás famia: 
Boekhoudt, Marchena, Beukenboom, Hart, 
Bomba, Ignacio, Anthony, Gilbert, St. Jago y 
Eusenia 


Nos ta invita un y tur pa asisti na e acto di 
condolencia cu lo tuma lugar diahuebs 19 
di januari di 7 pa 9 or di anochi na Aurora 
Funeral Home. E acto di entiero lo tuma 
lugar diabierna mainta 20 di januari na 
Aurora Funeral Home den seno familiar. 


Si den nos tristesa nos a lubida di menciona 
algun famia of amigo, sa cu esaki no tabata 
nos intencion. 


Nos ta aprecia cada un di boso cu a brinda 
Corina boso amistad. 


Lo bay tin un box disponibel pa haci 
donacion pa Koningin Wilhelmina Kanker 
Fonds. 


Diaranson, 18 Januari 2023 
AWEMainta 
OBITUARIO 
35 


“Señor ta mi wardador, 
mi’n tin falta di nada. 
Den cunucu di yerba berde 
e ta ponemi sosega. 
E ta hibami na awa trankil, pa mi bolbe haña 
forsa”. - Salmo: 23 


Cu dolor na nos curason, nos ta participa 
fayecimento di nos ser stima: 
Sra. Christiane Brice 


Cariñosamente yama “Christina” 
*10-10-1937 - †13-01-2023 


Acto di entiero lo wordo anuncia despues 


Na memoria di nos tata: 


Robert Naar 


Un persona alegre, cu un sentido di humor 
grandi. Ela biba bida cu alegria, cu musica, 
y baile. Disfruta di cada momento y 
experiencia cu bida a dune. Tabata stima 
lama & su boto. Nos lo recorde semper te na 
ﬁnal cu su sentido di bon humor. 


Na nomber di su: 
Querida Señora: 
Beata Burne y yiunan 


Rumannan: 
Hubert “Jubi” Naar y yiu 
†Reginald “Reggie” Naar y yiunan 
†Belinda “Linda” Perrotte-Naar y yiunan 
†Leo Naar 
Henry Naar y Señora y yiunan 


Yiunan: 
Xavier “Boeti” Naar y yiunan y bisnieta 
Rene Naar 
Anjelie “Anna” Naar y yiunan 
Eithel Naar, señora y yiu 
Nathalie Naar y yiunan 
Marco “Mark” Naar, señora y yiunan 
Jean Mary Falcon y yiunan 
Ileana Naar y yiunan 


Demas famianan y amistadnan na Aruba, 
Hulanda, Merca y tur esnan cu a conoce. 


Oportunidad pa manda condolencia via 
email: anna.naar@gmail.com 


Oportunidad pa condolencia lo ta 
Diaranson18 Januari 2023 for di 5:30 pm pa 
6:00 pm 
na cooperatie DELA, staddijk 130 te 
Nijmegen 


Acto di cremashon lo tuma lugar dialuna 23 
Januari 2023 den seno familiar na Hulanda. 


“Señor ta mi wardador, 
mi’n tin falta di nada. 
Den cunucu di yerba berde 
e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu hopi tristeza pero conforme cu boluntad 
di Dios, nos ta participa fayecimento di: 
Sr. Paulus 
Alfonzo Paula 
Mihor conoci como: “Alfonso of Fon” 
*26-01-1932 - †16-01-2023 


Na nomber di su: 
Rumannan: 
†Charles Paula y famia 
†Alejandro Paula “Lee” y famia 
†Quillermo Martis y famia 
†Leonora Mendeszoon “Noonchi” y famia 
†Albertina Becker y famia 
†Eﬁgenio Paula y famia 
†Felipe Paula y famia 
†Victor Paula y famia na Hulanda 


Demas sobrino(a)nan, primo(a)nan 


Bon amigo(a)nan: Frenk Cornelie, Ahmed, 
Alexandra 


Amigonan di Club Aruba Juniors 
Ex coleganan di Elmar NV 


Ayudante: Nora 


Demas famia nan: 
Paula, Martis, Becker, Rodriguez, Herms, 
Marchena, Sneek, Flores, Romero, Burleson, 
Maldonadopa asisti na despedida y entiero. 


Acto di entiero ta tuma lugar diahuebs, 19 
Januari 2023, di 9or pa 11or di mainta, na 
Pro Catedral San Francisco despues lo Sali 
bai pa Santana Catolico Playa. 


Cu inmenso tristeza na nos curason nos ta 
participa fayecimento di: 


Octavio Fermin Frank 
Miho conoci como Tavo of Bas Pipi, 
Ex hungador di Jong Aruba y 
Deportivo Nacional 
*05-11-1947 † 15-01-2023 


Na nomber di su 
Esposa: 
Rosalinda Frank-Werleman 


Rumannan: 
Faustina Frank 
Samuel (Nel) y Seagrid Frank-Ras 
Rafael (Fay) y Carmen Frank-Semerel 
Ruben (Bencho) Frank y Igidia Kelly 
Brigida (Ida) Frank 
Paulina y Francisco Laclé-Frank 
Raquel y Felipe Croes-Frank 


Sobrino- y sobrinanan: 
Susan Arritt-Frank, Geraldine y Ricky Frank 
Lisette Giacobbe-Frank, Kenny y Andy Frank 
Michel Frank, Desirée y Henna Daal 
Siglai y Trina Frank 
Nancy, Ransley y Fredley Tromp 
Nanette Vingal-Laclé 
Rafeli, René y Rona Croes 


Swa: 
Henry Daal 


Cuña: 
Elsiria (Elsi) Frank-Marriaga 


Su ayudantenan: 
Pascualita Ridderstaat y Coleta Zschuschen; 
su amigonan di Jong Aruba y Deportivo 
Nacional 


Nos disculpa, si durante nos tristesa, nos por 
a lubida un of otro famia. 


Nos ta invita tur famia, amistad y conocirnan 
pa e acto di entiero, cual lo tuma luga 20 
januari 2023 pa 4’or di atardi na misa Santa 
Anna na Noord y despues ta sali pa Santana 
Catolico na Noord. 
E restonan mortal di Tavo lo ta reposa for 
di 2’or di atardi den misa Santa Anna na 
Noord. 


Nos ta aprecia cu na luga di flor of krans, 
por haci un donacion pa Misa Santa Anna. 
Lo tin un box disponibel den misa. 


Nos ta lamenta cu despues di entiero, nos 
no por ricibi bishita di condolencia na cas. 


